open-index/open-wikipedia-markdown huggingface dataset:
ಸನ್ನೆ

thumb|right|270px|ಮಿಲಿಟರಿ ವಾಯು ಮಾರ್ಗದರ್ಶಕರು ವಿಮಾನ ವಾಹಕಗಳ ಮೇಲೆ ವಿಮಾನ ಕಾರ್ಯಾಚರಣೆಗಳಿಗೆ ದಾರಿ ತೋರಿಸಲು ಕೈ ಮತ್ತು ಶರೀರ ಸನ್ನೆಗಳನ್ನು ಬಳಸುತ್ತಾರೆ.

**ಸನ್ನೆ** ಒಂದು ಬಗೆಯ ಪದರಹಿತ ಸಂವಹನ ಅಥವಾ ಧ್ವನಿರಹಿತ ಸಂವಹನ ಮತ್ತು ಇದರಲ್ಲಿ ಗೋಚರ ಶಾರೀರಿಕ ಕ್ರಿಯೆಗಳು ಮಾತಿನ ಬದಲಾಗಿ ಅಥವಾ ಮಾತಿನ ಜೊತೆಯಲ್ಲಿ ನಿರ್ದಿಷ್ಟ ಸಂದೇಶಗಳನ್ನು ತಿಳಿಸುತ್ತವೆ. ಸನ್ನೆಗಳು ಕೈಗಳು, ಮುಖ, ಅಥವಾ ಶರೀರದ ಇತರ ಭಾಗಗಳ ಚಲನೆಯನ್ನು ಒಳಗೊಂಡಿರುತ್ತವೆ. ಸನ್ನೆಗಳು ಸಂಪೂರ್ಣವಾಗಿ ಹೊರಗೆಡಹುವ ಪ್ರದರ್ಶನಗಳು, ಸಾಮೀಪ್ಯ ಶಾಸ್ತ್ರ, ಅಥವಾ ಜಂಟಿ ಗಮನದ ಪ್ರದರ್ಶನಗಳಂತಹ ನಿರ್ದಿಷ್ಟ ಸಂದೇಶಗಳನ್ನು ತಿಳಿಸದ ಶಾರೀರಿಕ ಪದರಹಿತ ಸಂವಹನದಿಂದ ಭಿನ್ನವಾಗಿವೆ. ಸನ್ನೆಗಳು ವ್ಯಕ್ತಿಗಳಿಗೆ, ಹಲವುವೇಳೆ ಆಂಗಿಕ ಭಾಷೆ ಮತ್ತು ಅವರು ಮಾತನಾಡಿದಾಗಿನ ಶಬ್ದಗಳ ಜೊತೆಗೆ, ತಿರಸ್ಕಾರ ಮತ್ತು ಶತ್ರುತ್ವದಿಂದ ಹಿಡಿದು ಅನುಮೋದನೆ ಮತ್ತು ವಾತ್ಸಲ್ಯದವರೆಗಿನ ವಿವಿಧ ಅನಿಸಿಕೆಗಳು ಮತ್ತು ಯೋಚನೆಗಳನ್ನು ತಿಳಿಸಲು ಅನುಮತಿಸುತ್ತವೆ.

ಸನ್ನೆಯ ಸಂಸ್ಕರಣೆಯು ಮಾತು ಮತ್ತು ಸಂಕೇತ ಭಾಷೆಗಾಗಿ ಬಳಸಲ್ಪಡುವ, ಬ್ರೋಕಾ ಮತ್ತು ವರ್ನಿಕಿಯ ಪ್ರದೇಶಗಳಂತಹ ಮಿದುಳಿನ ಪ್ರದೇಶಗಳಲ್ಲಿ ನಡೆಯುತ್ತದೆ. ವಾಸ್ತವವಾಗಿ, ಮಾನವರಲ್ಲಿ ಭಾಷೆಯು ಶಾರೀರಿಕ ಸನ್ನೆಗಳಿರುವ ಒಂದು ಮುಂಚಿನ ವ್ಯವಸ್ಥೆಯಿಂದ ವಿಕಸನಗೊಂಡಿದೆ ಎಂದು ಕೆಲವು ವಿದ್ವಾಂಸರು ಭಾವಿಸುತ್ತಾರೆ. ಈ ಸಿದ್ಧಾಂತಕ್ಕೆ ಸನ್ನೆ ಸಿದ್ಧಾಂತ ಎಂದು ಕರೆಯಲಾಗುತ್ತದೆ ಮತ್ತು ಇದು ೧೮ನೇ ಶತಮಾನದ ತತ್ವಶಾಸ್ತ್ರಜ್ಞ ಮತ್ತು ಪಾದ್ರಿ ಏಟ್ಯೆನ್ ಬಾನಾ ಡ ಕಾಂಡಿಯಾಕ್‍ನ ಕೆಲಸದ ಕಾಲದಿಂದಲೂ ಇದೆ, ಮತ್ತು ಇದನ್ನು ಭಾಷೆಯ ಮೂಲದ ಮೇಲಿನ ಚರ್ಚೆಯ ಭಾಗವಾಗಿ ಸಮಕಾಲೀನ ಮಾನವಶಾಸ್ತ್ರಜ್ಞ ಗಾರ್ಡನ್ ಹ್ಯೂವೆಸ್ ೧೯೭೩ರಲ್ಲಿ ಪುನರೂರ್ಜಿತಗೊಳಿಸಿದನು.

ಸನ್ನೆಯ ವರ್ಗಗಳ ನಡುವೆ ವ್ಯತ್ಯಾಸ ಮಾಡುವ ಮೊದಲ ಬಗೆಯೆಂದರೆ ಅಭಿವ್ಯಕ್ತಿಶೀಲ ಸನ್ನೆ ಮತ್ತು ಮಾಹಿತಿಯುಳ್ಳ ಸನ್ನೆ ನಡುವೆ ಪ್ರತ್ಯೇಕಿಸುವುದು. ಸಂಭಾವ್ಯವಾಗಿ ಆಡಿದ ಹೇಳಿಕೆಗಳ ಅವಧಿಯಲ್ಲಿ ನಡೆಯುವಂತಹವು ಎಂದು ಬಹುತೇಕ ಸನ್ನೆಗಳನ್ನು ವ್ಯಾಖ್ಯಾನಿಸಬಹುದಾದರೂ, ಮಾಹಿತಿಯುಳ್ಳ-ಅಭಿವ್ಯಕ್ತಿಶೀಲ ಇಬ್ಭಾಗವು ಅರ್ಥದ ಉದ್ದೇಶ ಮತ್ತು ಸಹ ಮಾತು ಸನ್ನೆಯಲ್ಲಿ ಸಂವಹನದ ಮೇಲೆ ಕೇಂದ್ರೀಕರಿಸುತ್ತದೆ.

## ಉಲ್ಲೇಖಗಳು
ವರ್ಗ:ಪದರಹಿತ ಸಂವಹನ
ಮದುವೆಯ ಮಮತೆಯ ಕರೆಯೋಲೆ (ಚಲನಚಿತ್ರ)

**ಮದುವೆಯ ಮಮತೆಯ ಕರೆಯೋಲೆ **೨೦೧೬ ರ  ಭಾರತದ ಕನ್ನಡ ಪ್ರಣಯ ಹಾಸ್ಯಮಯ ಚಿತ್ರ, ಇದು ಕವಿರಾಜ್ರ ಚೊಚ್ಚಲ ನಿರ್ದೇಶನದ ಚಿತ್ರ. ಪ್ರಮುಖ ಪಾತ್ರಗಳಲ್ಲಿ ಸೂರಜ್ ಗೌಡ ಮತ್ತು ಅಮೂಲ್ಯ ನಟಿಸಿದ್ದಾರೆ. ಪೋಷಕ ಪಾತ್ರಗಳಲ್ಲಿ ಅನಂತ್ ನಾಗ್ ಮತ್ತು ಅಚ್ಯುತ್ ಕುಮಾರ್ ನಟಿಸಿದ್ದಾರೆ. 

ಈ ಚಿತ್ರದ ಕಥೆಯು ಇಬ್ಬರು ಸ್ನೆಹಿತರು ತಮ್ಮ ಕುಟುಂಬಗಳ ನಡುವಿನ ಸ್ನೆಹವನ್ನು ಸಂಬಂಧವಾಗಿ ಪರಿವರ್ತಿಸಲು ಬಯಸುತ್ತಾರೆ, 
ತಮ್ಮ ಮಕ್ಕಳು ಪರಸ್ಪರ ಪ್ರೀತಿಯಲ್ಲಿ ಬಿದ್ದಿರುವುದನ್ನು ಕಂಡು ಸಂತೋಷಪಡುತ್ತಾರೆ, ಕೆಲವು ಕೌಟುಂಬಿಕ ವಿವಾದಗಳು ಎದುರಾಗುತ್ತವೆ, ಎಲ್ಲವನ್ನು ಎದುರಿಸಿ ಕೊನೆಗೆ ಮದುವೆಯಾಗುತ್ತಾರೆ.

## Cast 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೬ ಕನ್ನಡಚಿತ್ರಗಳು
ಎಮಿಲಿಯೊ ಪಾಲ್ಮಾ

**ಎಮಿಲಿಯೊ ಮಾರ್ಕೋಸ್ ಪಾಲ್ಮಾ** (ಜನನ: ೭ ಜನವರಿ ೧೯೭೮) ಅಂಟಾರ್ಟಿಕಾ ಖಂಡದಲ್ಲಿ ಜನಿಸಿದನೆಂದು ದಾಖಲಾಗಿರುವ ಮೊದಲ ವ್ಯಕ್ತಿ.

## ಪರಿಚಯ 
ಪಾಲ್ಮಾ ಅಂಟಾರ್ಕ್ಟಿಕ್ ಪೆನಿನ್ಸುಲಾ ತುದಿಯ ಹತ್ತಿರ, ಎಸ್ಪೆರಾನ್ಜಾ ನೆಲೆಯಲ್ಲಿರುವ ಫಾರ್ಟಿನ್ ಸಾರ್ಗೆಂಟೊ ಕ್ಯಬ್ರಾಲ್ ಹುಟ್ಟಿದರು, ಹುಟ್ಟಿದಾಗ  ೭ ಪೌಂಡ್ ೮ ಔನ್ಸ್ (೩.೪ ಕೆಜಿ) ತೂಕ ಇದ್ದರು.  ಅವರ ತಂದೆ, ಕ್ಯಾಪ್ಟನ್  ಜಾರ್ಜ್ ಎಮಿಲಿಯೊ ಪಾಲ್ಮಾ ಅರ್ಜೆಂಟೀನಾದ ಸೇನೆಯ  ಮುಖ್ಯಸ್ಥರಾಗಿದ್ದರು.  ಹತ್ತು ಜನರು ಅಂಟಾರ್ಕ್ಟಿಕದಲ್ಲಿ ಜನಿಸಿದ್ದಾರೆ ಆದರೆ ಪಾಲ್ಮಾರವರ ಜನ್ಮಸ್ಥಳ ಅತ್ಯಂತ ದಕ್ಷಿಣದಲ್ಲಿ ಉಳಿದಿದೆ.

## ಉಲ್ಲೇಖಗಳು
ಐಶ್ವರ್ಯ ಆರ್ ಧನುಷ್

**ಐಶ್ವರ್ಯ ರಜನಿಕಾಂತ್ ಧನುಷ್ ** (ಜನನ: ಜನವರಿ ೧ ೧೯೮೨ ) ಭಾರತದ ಚಲನಚಿತ್ರ ನಿರ್ದೇಶಕಿ. ಇವರು ಖ್ಯಾತ ನಟ ರಜನಿಕಾಂತ್ ರ ಹಿರಿಯ ಮಗಳು. ತಮ್ಮ ಪತಿ ಧನುಷ್ ನಟಿಸಿದ 3 (೨೦೧೨) ಚಿತ್ರದ ಮೂಲಕ ನಿರ್ದೇಶಕಿಯಾಗಿ  ಪಾದಾರ್ಪಣೆಯನ್ನು ಮಾಡಿದರು. ಇವರು ಕೆಲವೊಮ್ಮೆ ಹಿನ್ನೆಲೆ ಗಾಯನವನ್ನು ಮಾಡಿದ್ದಾರೆ.

 ಆಗಸ್ಟ್ ೨೦೧೬ ರಲ್ಲಿ, ಐಶ್ವರ್ಯ ಯುಎನ್ ವುಮೆನ್ ಸಂಸ್ಥೆಗೆ ಭಾರತದ ಸದ್ಭಾವನೆಯ ರಾಯಭಾರಿ ಆಯ್ಕೆಯಾದರು.ಆದರೆ ಅವರ ನೃತ್ಯ ಪ್ರದರ್ಶನ ಶೀಘ್ರದಲ್ಲಿ ಸಾಮಾಜಿಕ ಮಾಧ್ಯಮದಲ್ಲಿ ಹಲವಾರು ಟೀಕೆಗೆ ಗುರಿಯಾಯಿತು. ಶಾಸ್ತ್ರೀಯ ನೃತ್ಯ ಪ್ರದರ್ಶನದ ಮೇಲೆ ನಿಷೇಧ ಹೇರಿದ್ದಾರೆ ಎಂಬ ಕಥೆಗಳನ್ನು ಪ್ರಮುಖ ಪತ್ರಿಕೆಗಳು ಪ್ರಕಟಿಸಿದ್ದವು. ಕೆಲವರು ಡಿಎಂಕೆ ಆಡಳಿತದ ಅವಧಿಯಲ್ಲಿ ನೀಡಲಾಗಿದ್ದ ಕಲೈಮಾಮಣಿ ಪ್ರಶಸ್ತಿಯನ್ನು ನಿಜವಾಗಿಯೂ ಅವರ ಪ್ರತಿಭೆಯನ್ನು ನೋಡಿಯೇ ಕೊಟ್ಟರೆ ಎಂದು ಪ್ರಶ್ನಿಸಿದರು.

## ವೈಯಕ್ತಿಕ ಜೀವನ 
ಐಶ್ವರ್ಯ ನಟ ರಜನಿಕಾಂತ್ ಮತ್ತು ಲತಾ ರಂಗಾಚಾರಿಯವರ ಮಗಳಾಗಿ ಜನಿಸಿದರು. ಇವರ ಕಿರಿಯ ಸಹೋದರಿ ಸೌಂದರ್ಯರವರು ಕೂಡ  ತಮಿಳು ಚಿತ್ರರಂಗದಲ್ಲಿ ವೃತ್ತಿ ನಿರತರಾಗಿದ್ದಾರೆ . ಐಶ್ವರ್ಯರವರು ಚಿತ್ರನಟ ಧನುಷ್ರನ್ನು ಮದುವೆಯಾಗಿದ್ದಾರೆ., ಇವರಿಗೆ ಇಬ್ಬರು ಗಂಡು ಮಕ್ಕಳು, ಯಾತ್ರ (ಜನನ ೨೦೦೬) ಮತ್ತು ಲಿಂಗ (ಜನನ ೨೦೧೦).

ಇವರು ಸ್ಟಾರ್ ವಿಜಯ್  ನೃತ್ಯ ಸ್ಪರ್ಧೆ ಜೋಡಿ ನಂ ೧ ರ ಮೂರನೆ ಆವೃತ್ತಿಯಲ್ಲಿ ನಟರಾದ ಸಂಗೀತಾ ಮತ್ತು ಜೀವ ಜೊತೆಗೆ ತೀರ್ಪುಗಾರರಾಗಿದ್ದರು . ಇವರು ಸಿಲಂಬರಸನ್ ರ ಜೋತೆ ವಿಷ​ಲ್ ಚಿತ್ರಕ್ಕಾಗಿ ಹಾಡಿದ ಹಾಡಿನ ಮೂಲಕ ಹಿನ್ನೆಲೆ ಗಾಯಕಿಯಾದರು ನಂತರ ಆಯಿರತ್ತಿಲ್ ಒರುವನ್ ಚಿತ್ರದ  " ಉನ್ ಮೇಲ ಆಸದಾನ್" ಹಾಡನ್ನು ಹಾಡಿದರು, ಇವರು ಈ ಚಿತ್ರಕ್ಕೆ ಸಹಾಯಕ ನಿರ್ದೇಶಕಿಯಾಗಿಯು ಕೆಲಸ ಮಾಡಿದ್ದರು.

ಆಗಸ್ಟ್ ೨೦೧೧ ರಲ್ಲಿ ಐಶ್ವರ್ಯರವರು ತಮ್ಮ ಪತಿ ಮತ್ತು ಶ್ರುತಿ ಹಾಸನ್ ರನ್ನು ೩ ಶೀರ್ಷಿಕೆಯಲ್ಲಿ ತಮ್ಮ ಮೊದಲ ಚಲನಚಿತ್ರ ನಿರ್ದೇಶಿಸುವುದಾಗಿ  ಪ್ರಕಟಿಸಿದರು, ಮತ್ತು ಧನುಷ್ ರವರು ಇದು ತಾವು ತಮ್ಮ ಪತ್ನಿಯ ನಿರ್ದೇಶನದಲ್ಲಿ ನಟಿಸುತ್ತಿರುವ ಏಕೈಕ ಚಿತ್ರ ಎಂದು ಖಚಿತಪಡಿಸಿದರು. ತಮ್ಮ ಸಂಬಂಧಿ ಅನಿರುದ್ಧ್ ರವಿಚಂದರ್ ಸಂಯೋಜಿಸಿದ ಚಿತ್ರದ " ವೈ ದಿಸ್ ಕೊಲವೆರಿ ಡಿ" ಹಾಡು ವೈರಲ್ ಆದ ನಂತರ ಚಿತ್ರ ಬಿಡುಗಡೆಗೂ ಮುನ್ನವೇ ಬಹಳಸ್ಟು ನಿರೀಕ್ಷೆ ಮೂಡಿಸಿತು . ಮೇಕಿಂಗ್ ವಿಡಿಯೋದಲ್ಲಿ ಪ್ರಮುಖ ನಟರು ಮತ್ತು ಸಂಯೋಜಕರೊಂದಿಗೆ ಕಾಣಿಸಿಕೊಂಡರು.ಜುಲೈ ೨೦೧೫ ರಲ್ಲಿ, ಐಶ್ವರ್ಯ ಅವರ  "ಟೆನ್ ಎನ್ಟರ್ಟೆನ್ಮೆಂಟ್" ಬ್ಯಾನರ್ನಡಿಯಲ್ಲಿ ಮೂಲ ವಿಷಯಗಳು ಮತ್ತು ಮಹತ್ವಾಕಾಂಕ್ಷಿ ಚಿತ್ರನಿರ್ಮಾಪಕರ ಕಿರುಚಿತ್ರಗಳನ್ನು ಉತ್ತೇಜಿಸಲು ಯೂ ಟ್ಯೂಬ್ ಚಾನಲ್ ಆರಂಭಿಸುವುದಾಗಿ ಘೋಷಿಸಿದರು.

*ಡಿಸೆಂಬರ್ ೨೦೧೬ ರಲ್ಲಿ, ಐಶ್ವರ್ಯ ಆರ್ ಧನುಷ್ "ಸ್ಟಾಂಡಿಂಗ್ ಆನ್ ಏನ್ ಆಫಲ್ ಬಾಕ್ಸ್: ದಿ ಸ್ಟೋರಿ ಆಫ್ ಅ ಗರ್ಲ್ ಅಮಾಂಗ್ ದಿ ಸ್ಟಾರ್ಸ್" ಎಂಬ ತಮ್ಮ ಆತ್ಮಚರಿತ್ರೆಯನ್ನು ಬಿಡುಗಡೆ ಮಾಡಿದರು.* ಈ ಪುಸ್ತಕದಲ್ಲಿ, ಐಶ್ವರ್ಯ ಸ್ಟಾರ್ ನ ಮಗಳಾಗಿರುವ ತಮ್ಮ ಕಥೆಯನ್ನು, ತಮ್ಮ ವೃತ್ತಿ ಆಯ್ಕೆ, ತಮ್ಮ ಮದುವೆ ಮತ್ತು ಈ ಯುಗದಲ್ಲಿ ಮಹಿಳೆಯಾಗಿರುವುದರ ಬಗ್ಗೆ ಹೇಳಿದ್ದಾರೆ. ಓದುಗರಿಗೆ ರಜನಿಕಾಂತ್ ರ ಮಗಳಾಗಿ ತಮ್ಮ ಜೀವನದ ಬಗ್ಗೆ ಆಳವಾಗಿ ಬರೆದ್ದಿದ್ದಾರೆ. ಧನುಷ್ ರೊಂದಿಗೆ ಪ್ರೀತಿ ಮತ್ತು ಮಕ್ಕಳನ್ನು ಬೆಳೆಸುವ ಬಗ್ಗೆ ಅತ್ಯದ್ಭುತವಾಗಿ ಪ್ರಸ್ತಾಪಿಸಿದ್ದಾರೆ,

## ಪ್ರಶಸ್ತಿಗಳು 
ಐಶ್ವರ್ಯ ತಮ್ಮ ನೃತ್ಯಕ್ಕಾಗಿ ತಮಿಳುನಾಡು ಸರ್ಕಾರದಿಂದ ಕಲೈಮಾಮಣಿ ಪ್ರಶಸ್ತಿ ಪಡೆದರು. ೨೦೧೨ ರಲ್ಲಿ ಅವರು JFA ಮಹಿಳಾ ಸಾಧಕರ ಅವಾರ್ಡ್ಸ್ನಲ್ಲಿ ವರ್ಷದ ವಾರ್ತಾ-ವಿಷಯಕ ಪ್ರಶಸ್ತಿ ಪಡೆದರು.

## ಟೀಕೆಗಳು 
ಇವರು ಅಂತಾರಾಷ್ಟ್ರೀಯ ಮಹಿಳಾ ದಿನದಂದು ವಿಶ್ವಸಂಸ್ಥೆಯ ಕಾರ್ಯಾಲಯದಲ್ಲಿ ಭರತನಾಟ್ಯ ಪ್ರದರ್ಶನ ಮಾಡಿದರು.ಆದರೆ ಇವರ ನೃತ್ಯ ಸಾಮಾಜಿಕ ಮಾಧ್ಯಮಗಳಲ್ಲಿ ಮತ್ತು ವೃತ್ತಿಪರ ಭರತನಾಟ್ಯ ನೃತ್ಯಗಾರರಲ್ಲಿ ಅನೇಕ ಟೀಕೆಗಳನ್ನು ಪಡೆಯಿತು.
 .

## ಚಲನಚಿತ್ರಗಳ ಪಟ್ಟಿ 
### ನಿರ್ದೆಶಕಿಯಾಗಿ 
## ಉಲ್ಲೇಖಗಳು 
ವರ್ಗ:ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು
ಲಾಸ್ಟ್ ಬಸ್ (ಚಲನಚಿತ್ರ)

ಲಾಸ್ಟ್ ಬಸ್ ೨೦೧೬ ರ, ಎಸ್ ಡಿ ಅರವಿಂದ್ ಬರೆದು ಸಹ ನಿರ್ಮಿಸಿ ಮತ್ತು ಸಂಗೀತ ನೀಡಿರುವ  ಕನ್ನಡದ ಮನೋವೈಜ್ಞಾನಿಕ ಥ್ರಿಲ್ಲರ್ - ಹಾರರ್ ಚಿತ್ರ. ಚಿತ್ರದ ಮುಖ್ಯ ಪಾತ್ರಗಳಲ್ಲಿ ಅವಿನಾಶ್ ನರಸಿಂಹರಾಜು, ಮೇಘಶ್ರಿ ಭಾಗವತರ್, ಮಾನಸ ಜೋಶಿ ಮತ್ತು ಸಮರ್ಥ್ ನರಸಿಂಹರಾಜು ನಟಿಸಿದ್ದಾರೆ.

ಚಿತ್ರದ " ದೂರಿ ದೂರಿ" ಹಾಡು ಬಿಬಿಸಿ ಏಷ್ಯನ್ ನೆಟ್ವರ್ಕ್ ರೇಡಿಯೋ ಕೇಂದ್ರದಲ್ಲಿ ಪ್ರಸಾರವಾಗಿ ನಾರಾಯಣ್ ಕೊಂಡರವರು ಮೆಚುಗೆ ವ್ಯಕ್ತಪಡಿಸಿದರು. ಚಿತ್ರದ ಉತ್ತಮ ಪ್ರತಿಕ್ರಿಯೆಯ ನಂತರ  ಫ್ರೆಂಚ್ ಭಾಷೆಗೆ ಡಬ್ ಆಗಿ ಫ್ರಾನ್ಸ್ನಲ್ಲಿ ಬಿಡುಗಡೆಯಾಗಲಿದೆ. ಈ ಚಿತ್ರವು ಫ್ರೆಂಚ್ ಭಾಷೆ ಡಬ್ ಆದ ಮೊದಲ ಕನ್ನಡ ಚಿತ್ರ.೨೨.೦೪.೨೦೧೬ ರಂದು ಲಾಸ್ಟ್ ಬಸ್ ಯಶಸ್ವಿಯಾಗಿ ಕೈಲಾಶ್ ಚಿತ್ರಮಂದಿರದಲ್ಲಿ ಮತ್ತು ಇತರ ಕೆಲವು ಚಿತ್ರಮಂದಿರಗಳಲ್ಲಿ ೧೦೦ ದಿನಗಳನ್ನು ಪೂರ್ಣಗೊಳಿಸಿತು.

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೬ ಕನ್ನಡಚಿತ್ರಗಳು
ಪರಪಂಚ (ಚಲನಚಿತ್ರ)

**ಪರಪಂಚ ( **English: **Parapancha** ) ೨೦೧೬ ರ ಭಾರತದ ಕನ್ನಡ ಮನೋವೈಜ್ಞಾನಿಕ-  ಹಾಸ್ಯಮಯ ಚಿತ್ರ. ಈ ಚಿತ್ರವನ್ನು ಕ್ರಿಶ್ ಜೋಶಿ ಬರೆದು ನಿರ್ದೇಶಿಸಿದ್ದಾರೆ. ಯೋಗರಾಜ್ ಮೂವೀಸ್ ಮತ್ತು ವೇದಂ ಸ್ಟುಡಿಯೋಸ್ ಚಿತ್ರವನ್ನು ನಿರ್ಮಾಣ ಮಾಡಿದ್ದಾರೆ.  ದಿಗಂತ್ ಮತ್ತು ರಾಗಿಣಿ ದ್ವಿವೇದಿ ಮುಖ್ಯ ಭೂಮಿಕೆಯಲ್ಲಿ ಕಾಣಿಸಿಕೊಂಡರೆ  ಅನಂತ್ ನಾಗ್, ಭಾವನಾ ರಾವ್ ಮತ್ತು ಎಚ್ ಜಿ ದತ್ತಾತ್ರೇಯ ಇತರ ನಿರ್ಣಾಯಕ ಪಾತ್ರಗಳಲ್ಲಿ ನಟಿಸಿದ್ದಾರೆ.

ನಟ ಯೋಗೇಶ್ ವಿಶೇಷ ಹಾಡಿನ ಸನ್ನಿವೇಶದಲ್ಲಿ ನಟಿಸಿದ್ದಾರೆ.

## ನಟ ವರ್ಗ 
ದಿಗಂತ್ ರಾಗಿಣಿ ದ್ವಿವೇದಿಅಶೋಕ್ ಅನಂತ್ ನಾಗ್ ರಂಗಾಯಣ ರಘು ಯೋಗರಾಜ್ ಭಟ್ ಭಾವನ ರಾವ್ ಅನಿತಾ ಭಟ್ ಕೆ.ಎಸ್. ಎಲ್  ಸ್ವಾಮಿ ಎಚ್. ಜಿ ದತ್ತಾತ್ರೇಯ ವಿ.ಮನೋಹರ್ ಸಾಗರ್. ಎಸ್ ವಿಕಾಸ್ ವಿಶೇಷ ಪಾತ್ರದಲ್ಲಿ  ಯೋಗೇಶ್

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೬ ಕನ್ನಡಚಿತ್ರಗಳು
ಮಸ್ತ್ ಮೊಹಬ್ಬತ್ (ಚಲನಚಿತ್ರ)

**ಮಸ್ತ್ ಮೊಹಬ್ಬತ್ **ಎಸ್ ವೇಣುಗೋಪಾಲರವರು ಬರೆದು ಮೋಹನ್ ಮಾಲಗಿ ನಿರ್ದೇಶಿಸಿರುವ ೨೦೧೬ ರ  ಭಾರತದ ಕನ್ನಡ ಚಿತ್ರ . ಚಿತ್ರದ ಮುಖ್ಯ ಭೂಮಿಕೆಯಲ್ಲಿ ಪ್ರೇಮ್ ಕುಮಾರ್ ಮತ್ತು ಪೂನಮ್ ಬಾಜ್ವಾ ನಟಿಸಿದ್ದಾರೆ.ಚಿತ್ರಕ್ಕೆ ಮನೋ ಮೂರ್ತಿ ಸಂಗೀತ ಸಂಯೋಜಿಸಿದ್ದಾರೆ . ವಿ ಶೇಖರ್ ಮಾನಸ ಮೂವೀಸ್ ಬ್ಯಾನರ್ನಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ.

## ತಾರಾಗಣ 
 ಪ್ರೇಮ್ ಕುಮಾರ್- ಶ್ರೀ ಪಾತ್ರದಲ್ಲಿಪೂನಂ ಬಾಜ್ವಾ- ಮಾಯಾ ಪಾತ್ರದಲ್ಲಿನವೀನ್ ಕೃಷ್ಣ ಚಿಕ್ಕಣ್ಣ ರಾಜು ತಾಳಿಕೋಟೆ ಶಕೀಲಾಸ್ವಯಂವರ ಚಂದ್ರು

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೬ ಕನ್ನಡಚಿತ್ರಗಳು
ರಿಕ್ಕಿ (ಚಲನಚಿತ್ರ)

**ರಿಕ್ಕಿ **ರಿಷಭ್ ಶೆಟ್ಟಿ ಚೊಚ್ಚಲ ನಿರ್ದೇಶನದ ೨೦೧೬ ರ ಕನ್ನಡ ಚಿತ್ರ , ಎಸ್ ವಿ ಬಾಬು ಈ ಚಿತ್ರದ  ನಿರ್ಮಾಪಕರು .ಚಿತ್ರದ ಮುಖ್ಯ ಪಾತ್ರಗಳಲ್ಲಿ ರಕ್ಷಿತ್ ಶೆಟ್ಟಿ ಮತ್ತು ಹರಿಪ್ರಿಯಾ ಮತ್ತು ಪೋಷ​ಕ ಪಾತ್ರಗಳಲ್ಲಿ ರವಿ ಕಾಳೆ , ಅಚ್ಯುತ್ ಕುಮಾರ್ ನಟಿಸಿದ್ದಾರೆ. ಈ ಚಿತ್ರ  ಭಾರತದಲ್ಲಿನ ನಕ್ಸಲರ ಪ್ರಭುತ್ವವನ್ನು ತೋರಿಸುತ್ತದೆ ಹಾಗು ಒಂದು ಸುಂದರ ಪ್ರೇಮ ಕಥೆಯನ್ನು ಹೊಂದಿದೆ .

## ತಾರಾಗಣ 
* ರಾಧಾಕೃಷ್ಣ "ರಿಕಿ" ಎಂದು ರಕ್ಷಿತ್ ಶೆಟ್ಟಿ 
* ರಾಧಾಳಾಗಿ  ಹರಿಪ್ರಿಯಾ
* ಅಚ್ಯುತ್ ಕುಮಾರ್ 
* ರವಿ ಕಾಳೆ
* ಪ್ರಮೋದ್‌ ಶೆಟ್ಟಿ
* ವೀಣಾ ಸುಂದರ್ 
* ಶಶಿಕಲಾ 
* ಸಾಧು ಕೋಕಿಲಾ 
* ಮಂಜುನಾಥ್ 
* ದಿನೇಶ್ ಮಂಗಳೂರು 
* ರಘು ಪಾಂಡವೇಶ್ವರ್

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೬ ಕನ್ನಡಚಿತ್ರಗಳು
ಹೊಗಳಿಕೆ

**ಹೊಗಳಿಕೆ** ಒಬ್ಬ ವ್ಯಕ್ತಿಯು ಮತ್ತೊಬ್ಬನ ಉತ್ಪನ್ನಗಳು, ಪ್ರದರ್ಶನಗಳು, ಅಥವಾ ಗುಣಲಕ್ಷಣಗಳ ಬಗ್ಗೆ ಮಾಡಿದ ಸಕಾರಾತ್ಮಕ ಮೌಲ್ಯಮಾಪನಗಳನ್ನು ಸೂಚಿಸುತ್ತದೆ, ಮತ್ತು ಇದರಲ್ಲಿ ಮೌಲ್ಯಮಾಪಕನು ಮಾನದಂಡಗಳ (ಮೌಲ್ಯಮಾಪನ ಇವುಗಳನ್ನು ಆಧರಿಸಿರುತ್ತದೆ) ಸಿಂಧುತ್ವವನ್ನು ಭಾವಿಸುತ್ತಾನೆ. ಒಬ್ಬ ವ್ಯಕ್ತಿಯ ಮೇಲೆ ಹೊಗಳಿಕೆಯ ಪ್ರಭಾವ, ಸಂದರ್ಭ, ಹೊಗಳಿಕೆಯು ತಿಳಿಸಬಹುದಾದ ಅರ್ಥಗಳು, ಗ್ರಾಹಿಯ ಲಕ್ಷಣಗಳು ಮತ್ತು ಅರ್ಥವಿವರಣೆಗಳನ್ನು ಒಳಗೊಂಡಂತೆ, ಅನೇಕ ಅಂಶಗಳನ್ನು ಆಧರಿಸಿರಬಹುದು. ಹೊಗಳಿಕೆಯು ಗುರುತಿಸುವಿಕೆಯ ಹೆಚ್ಚು ತಟಸ್ಥ ರೂಪಗಳಾದ ಮನ್ನಣೆ ಅಥವಾ ಹಿನ್ನುಣಿಕೆಯಿಂದ, ಮತ್ತು ಹೆಚ್ಚು ಭವಿಷ್ಯ ಉದ್ದೇಶಿತವಾದ ಪ್ರೋತ್ಸಾಹದಿಂದ ಭಿನ್ನವಾಗಿದೆ. ಜೊತೆಗೆ, ಹೊಗಳಿಕೆಯು ಸ್ಪಷ್ಟವಾದ ಪ್ರತಿಫಲಗಳೊಂದಿಗೆ ಕೆಲವು ಭವಿಷ್ಯಸೂಚಕ ಸಂಬಂಧಗಳನ್ನು (ಸಕಾರಾತ್ಮಕ ಮತ್ತು ನಕಾರಾತ್ಮಕ ಎರಡೂ) ಹಂಚಿಕೊಳ್ಳಬಹುದಾದರೂ, ಅದು ಕಡಿಮೆ ಪ್ರಧಾನ ಮತ್ತು ನಿರೀಕ್ಷಿತವಿರುವ ಪ್ರವೃತ್ತಿ ತೋರುತ್ತದೆ, ಸಾಮರ್ಥ್ಯದ ಬಗ್ಗೆ ಹೆಚ್ಚು ಮಾಹಿತಿ ನೀಡುತ್ತದೆ, ಮತ್ತು ಸಾಮಾನ್ಯವಾಗಿ ಬಯಸಿದ ವರ್ತನೆಯ ಹೆಚ್ಚು ತಕ್ಷಣ ನೀಡಲ್ಪಡುತ್ತದೆ.

ವರ್ತನ ಬಲವರ್ಧನೆಯ ಸಾಧನವಾಗಿ ಹೊಗಳಿಕೆಯ ಪರಿಕಲ್ಪನೆಯು ಕಾರ್ಯಕಾರಿ ನಿಯಂತ್ರಣ ಮಾದರಿಯಲ್ಲಿ ಬೇರುಗಳನ್ನು ಹೊಂದಿದೆ. ಈ ದೃಷ್ಟಿಕೋನದಿಂದ, ಹೊಗಳಿಕೆಯನ್ನು ಸಕಾರಾತ್ಮಕ ಬಲವರ್ಧನೆಯ ಸಾಧನವಾಗಿ ಕಾಣಲಾಗಿದೆ, ಮತ್ತು ಇದರಲ್ಲಿ ಅನಿಶ್ಚಿತವಾಗಿ ಗಮನಿಸಿದ ವರ್ತನೆಯನ್ನು ಹೊಗಳಿ ಅದು ಸಂಭವಿಸುವ ಸಾಧ್ಯತೆಯನ್ನು ಹೆಚ್ಚು ಮಾಡಲಾಗುತ್ತದೆ. ನೂರಾರು ಅಧ್ಯಯನಗಳು ಸಕಾರಾತ್ಮಕ ವರ್ತನೆಗಳನ್ನು ಪ್ರೋತ್ಸಾಹಿಸುವಲ್ಲಿ ಹೊಗಳಿಕೆಯ ಪರಿಣಾಮಕಾರಿತ್ವವನ್ನು ತೋರಿಸಿಕೊಟ್ಟಿವೆ, ಗಮನಾರ್ಹವಾಗಿ ಸುಧಾರಿತ ವರ್ತನೆ ಮತ್ತು ಶೈಕ್ಷಣಿಕ ಸಾಧನೆಯನು ಪ್ರೋತ್ಸಾಹಿಸಲು ಶಿಕ್ಷಕ ಮತ್ತು ಹೆತ್ತವರಿಂದ ಮಗುವಿನ ಮೇಲೆ ಹೊಗಳಿಕೆಯ ಬಳಕೆ ಅಧ್ಯಯನದಲ್ಲಿ, ಜೊತೆಗೆ ಕೆಲಸದ ಸಾಧನೆಯ ಅಧ್ಯಯನದಲ್ಲಿ ಕೂಡ. ಹೊಗಳಿಕೆಯು, ಅದರ ರೂಪ, ವಿಷಯ ಮತ್ತು ಶೈಲಿಯನ್ನು ಆಧರಿಸಿ, ವರ್ತನೆಯನ್ನು ಬದಲಾಯಿಸುವಲ್ಲಿ ಹೆಚ್ಚು ಅಥವಾ ಕಡಿಮೆ ಪರಿಣಾಮಕಾರಿಯಾಗಿರಬಹುದು. ಹೊಗಳಿಕೆಯು ಸಕಾರಾತ್ಮಕ ವರ್ತನ ಬದಲಾವಣೆಯನ್ನು ಉಂಟುಮಾಡಲು, ಅದು ಸಕಾರಾತ್ಮಕ ವರ್ತನೆಯನ್ನು ಅನಿಶ್ಚಿತವಾಗಿ ಆಧರಿಸಿರಬೇಕು, ಬಲವರ್ದನೆ ಮಾಡಬೇಕಾಗಿರುವ ವರ್ತನೆಯ ವಿವರಗಳನ್ನು ನಿರ್ದಿಷ್ಟಪಡಿಸಬೇಕು, ಮತ್ತು ಅದನ್ನು ಪ್ರಾಮಾಣಿಕವಾಗಿ ಹಾಗೂ ನಂಬಲರ್ಹವಾಗಿ ತಲುಪಿಸಬೇಕು.

## ಉಲ್ಲೇಖಗಳು
ವರ್ಗ:ಮೌಲ್ಯಮಾಪನ
ಜೋ ರೂಟ್

**ಜೋಸೆಫ್ ಎಡ್ವರ್ಡ್** "**ಜೋ**" **ರೂಟ್** (ಜನನ 30 ಡಿಸೆಂಬರ್ 1990) ಒಬ್ಬ ಇಂಗ್ಲೀಷ್ ಕ್ರಿಕೆಟಿಗ, ಪ್ರಸ್ತುತ ಇಂಗ್ಲೆಂಡ್ ತಂಡದ  ಟೆಸ್ಟ್ ಕ್ರಿಕೆಟ್  ನಾಯಕ. ದೇಶೀಯವಾಗಿ ಇವರು  ಯಾರ್ಕ್ಷೈರ್ ತಂಡವನ್ನು ಸಹ ಪ್ರತಿನಿಧಿಸುತ್ತಾರೆ . ಇವರು ಮೂಲತಃ ಒಬ್ಬ ಬಲಗೈ ಆರಂಭಿಕ ಬ್ಯಾಟ್ಸ್ಮನ್ ಮತ್ತು ಸಾಂದರ್ಭಿಕ ಆಫ್-ಸ್ಪಿನ್ನರ್, ಇವರ ಆಡುವ ಶೈಲಿಯನ್ನು ಮಾಜಿ ಇಂಗ್ಲೆಂಡ್ ನಾಯಕ ಮೈಕೆಲ್ ವಾಘನ್ ರವರಿಗೆ ಹೋಲಿಸಲಾಗುತ್ತದೆ, ಇವರು ಇಂಗ್ಲೆಂಡ್ ಗಾಗಿ ಆಡಿದ ಬಹುತೇಕ ಪಂದ್ಯಗಳಲ್ಲಿ  ಮಧ್ಯಮ ಕ್ರಮಾಂಕದಲ್ಲಿ ಆಡಿದ್ದಾರೆ . ಇವರು ಪ್ರಧಾನವಾಗಿ ಎರಡನೇ ಸ್ಲಿಪ್ ನಲ್ಲಿ ಅಥವಾ ಗಲ್ಲಿಯಲ್ಲಿ ಫೀಲ್ಡಿಂಗ್ ಮಾಡುತ್ತಾರೆ.

೨೦೧೨ ರಲ್ಲಿ ಭಾರತದಲ್ಲಿನ ಟೆಸ್ಟ್ ಸರಣಿಯಲ್ಲಿ ಅವರುಇಂಗ್ಲೆಂಡ್ ಗಾಗಿ  ತಮ್ಮ ಚೊಚ್ಚಲ ಟೆಸ್ಟ್ ಆಡಿದರು  ಮತ್ತು ಅದೇ ಪ್ರವಾಸದಲ್ಲಿ ಅಂತಾರಾಷ್ಟ್ರೀಯ ಏಕದಿನ ಮತ್ತು ಟ್ವೆಂಟಿ20 ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು  ,ತಮ್ಮ ಚೊಚ್ಚಲ ಟೆಸ್ಟ್ ಶತಕವನ್ನು ನ್ಯೂ ಜೀಲ್ಯಾಂಡ್ ವಿರುದ್ಧ   ತಮ್ಮ ತವರು ನೆಲವಾದ ಹೆಡಿಂಗ್ಲೆಯಲ್ಲಿ ದಾಖಲಿಸಿದರು.  ಇವರು ಪ್ರಸ್ತುತ  ಐಸಿಸಿ ಆಟಗಾರರ ಶ್ರೇಯಾಂಕದಲ್ಲಿ ಟೆಸ್ಟ್ ಕ್ರಿಕೆಟ್ ನಲ್ಲಿ ೩ ನೇ ಸ್ಥಾನ , ಏಕದಿನ ಕ್ರಿಕೆಟ್ ನಲ್ಲಿ ೮ ನೇ ಸ್ಥಾನ ಮತ್ತು ಟ್ವೆಂಟಿ20 ಕ್ರಿಕೆಟ್ ನಲ್ಲಿ  ೭ ನೇ  ಸ್ಥಾನದಲ್ಲಿ ಇದ್ದಾರೆ.

೨೦೧೪ ರಲ್ಲಿ, ಮಾರ್ಟಿನ್ ಕ್ರೋವ್ ರವರು ರೂಟ್ ರನ್ನು ವಿರಾಟ್ ಕೊಹ್ಲಿ ,  ಕೇನ್ ವಿಲಿಯಮ್ಸನ್ ಮತ್ತು ಸ್ಟೀವ್ ಸ್ಮಿತ್ ರೊಂದಿಗೆ ಟೆಸ್ಟ್ ಕ್ರಿಕೆಟ್ ನ ಯುವ ಫ್ಯಾಬ್ ನಾಲ್ಕು ಎಂದು ಕರೆದರು

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ಸಾರಥಿ (ಚಲನಚಿತ್ರ)

***ಸಾರಥಿ*** (ಇಂಗ್ಲೀಷ್) ೨೦೧೧ ರ ದಿನಕರ್ ತೂಗುದೀಪ್ ಬರೆದು ಮತ್ತು ನಿರ್ದೇಶಿಸಿದ ಭಾರತೀಯ ಕನ್ನಡ ಭಾಷೆಯ ರೋಮ್ಯಾನ್ಸ್ ಆಕ್ಷನ್ ಚಿತ್ರ. ಚಿತ್ರದಲ್ಲಿ  ದರ್ಶನ ಮತ್ತು ತಮ್ಮ ಚೊಚ್ಚಲ ಚಿತ್ರದಲ್ಲಿ ದೀಪ ಸನ್ನಿಧಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ವಿ.ಹರಿಕೃಷ್ಣ ಚಿತ್ರದ ಹಿನ್ನೆಲೆ ಸಂಗೀತ ಮತ್ತು ಅದರ ಧ್ವನಿಮುದ್ರಿಕೆಯನ್ನು ನೀಡಿದ್ದಾರೆ, ಸಾಹಿತ್ಯವನ್ನು ವಿ ನಾಗೇಂದ್ರ ಪ್ರಸಾದ್ ಅವರು ಬರೆದಿದ್ದಾರೆ.

೩೦ ಸೆಪ್ಟೆಂಬರ್ ೨೦೧೧ ರಂದು ಚಿತ್ರವು ರಾಜ್ಯಾದ್ಯಂತ ಬಿಡುಗಡೆಯಾಯಿತು, ಆವಾಗ  ದರ್ಶನರವರು ಪತ್ನಿ ವಿಜಯಲಕ್ಷ್ಮಿ ಮೇಲೆ ಕಿರುಕುಳದ ಆರೋಪದ ಅಡಿಯಲ್ಲಿ ನ್ಯಾಯಾಂಗದ ವಶದಲ್ಲಿದ್ದರು. ಆರಂಭಿಕ ನಿರಾಕರಣೆಯ ನಂತರ, ತಯಾರಕರು ಫೆಬ್ರವರಿ ೨೦೧೨ ರಲ್ಲಿ ಚಿತ್ರ, ೧೯೯೪ ರಲ್ಲಿ ಚಿತ್ರ ಲಯನ್ ಕಿಂಗ್ ನಿಂದ ಸ್ಫೂರ್ತಿ ಪಡೆದಿದೆ ಎಂದು ಒಪ್ಪಿಕೊಂಡರು.  ಈ ಚಿತ್ರವು ೨೦೧೧ ರ  ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ ಸಮಾರಂಭದಲ್ಲಿ  ಅತ್ಯುತ್ತಮ ಮನರಂಜನೆಯ ಚಿತ್ರ ಸೇರಿದಂತೆ ಮೂರು ಪ್ರಶಸ್ತಿಗಳನ್ನು ಪಡೆದುಕೊಂಡಿದೆ.

## ಉಲ್ಲೇಖಗಳು 
ವರ್ಗ-೨೦೧೧ ಕನ್ನಡಚಿತ್ರಗಳು

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೧ ಕನ್ನಡಚಿತ್ರಗಳು
ಅಗ್ರಜ (ಚಲನಚಿತ್ರ)

** ಅಗ್ರಜ **೨೦೧೪ ರ ಶ್ರಿನಂದನ್ ನಿರ್ದೇಶನದ ಚಿತ್ರ, ಮುಖ್ಯ ಪಾತ್ರಗಳಲ್ಲಿ ದರ್ಶನ್ ಮತ್ತು ಜಗ್ಗೆಶ್, ನಾಯಕಿಯರಾಗಿ ಕಾಮ್ನ ಜೆತ್ಮಲಾನಿ, ಸಂಜನಾ,ಅರುಂದತಿ ಮತ್ತು ಆದ್ಯ ಗೌಡ, ಪೋಷಕ ಪಾತ್ರಗಳಲ್ಲಿ ಸದಾಶಿವ ಬ್ರಹ್ಮಾವರ, ರಂಗಾಯಣ ರಘು, ಬಿರಾದರ್ ಮತ್ತು ಅಚ್ಯತ್  ಕುಮಾರ್ ನಟಿಸಿದ್ದಾರೆ.  ಸಂಪಾದಕ ಟಿ. ಗೋವರ್ಧನ್  ತನ್ನ ಹೊಸದಾಗಿ ಸ್ಥಾಪಿಸಿದ ಬ್ಯಾನರ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದರು. ಅಗ್ರಜ ಚಿತ್ರವು  ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ವಿಜೇತ ತೆಲುಗು ಚಿತ್ರ ಆರ್.ಪಿ.ಪಟ್ನಾಯಕ್ ರ ಬ್ರೋಕರ್ ಚಿತ್ರದ ಆಧಾರಿತವಾಗಿದೆ.

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಅನುಕೂಲ

thumb|ಈ ಮಾರ್ಮಲೇಡ್ ಕಟರ್‍ನಂತಹ ಗೃಹೋಪಯೋಗಿ ವಸ್ತುಗಳು ಗೃಹ ಆಹಾರ ತಯಾರಿಕೆಯ ಅನುಕೂಲವನ್ನು ಹೆಚ್ಚಿಸುತ್ತವೆ

**ಅನೂಕೂಲಕರ** ಕಾರ್ಯವಿಧಾನಗಳು, ಉತ್ಪನ್ನಗಳು ಮತ್ತು ಸೇವೆಗಳು ಪ್ರವೇಶಿಸುವಿಕೆಯ ಸರಾಗತೆಯನ್ನು ಹೆಚ್ಚಿಸಲು, ಸಂಪನ್ಮೂಲಗಳನ್ನು ಉಳಿಸಲು (ಉದಾ. ಸಮಯ, ಶ್ರಮ ಮತ್ತು ಅಳವು) ಮತ್ತು ಹತಾಶೆಯನ್ನು ಕಡಿಮೆಮಾಡಲು ಉದ್ದೇಶಿತವಾಗಿರುತ್ತವೆ.. ಅನುಕೂಲ ಒಂದು ತುಲನಾತ್ಮಕ ಪರಿಕಲ್ಪನೆಯಾಗಿದೆ, ಮತ್ತು ಸಂದರ್ಭವನ್ನು ಆಧರಿಸಿರುತ್ತದೆ. ಉದಾಹರಣೆಗೆ, ಮೋಟಾರು ವಾಹನಗಳನ್ನು ಒಂದು ಕಾಲದಲ್ಲಿ ಅನುಕೂಲವೆಂದು ಪರಿಗಣಿಸಲಾಗಿತ್ತು, ಆದರೆ ಇಂದು ಜೀವನದ ಸಾಮಾನ್ಯ ಭಾಗವೆಂದು ಪರಿಗಣಿಸಲ್ಪಡುತ್ತವೆ.

## ಉದಾಹರಣೆಗಳು
**ಸೇವಾ ಅನುಕೂಲಗಳು** ಗಿರಾಕಿಗಳ ಸಮಯ ಮತ್ತು ಶ್ರಮವನ್ನು ಉಳಿಸುವಂತಹವು, ಮತ್ತು ಕ್ರೆಡಿಟ್ ಲಭ್ಯತೆ ಮತ್ತು ವಿಸ್ತೃತ ಅಂಗಡಿ ಸಮಯದಂತಹ ಬದಲಾಗುವ ಅಂಶಗಳನ್ನು ಒಳಗೊಂಡಿರುತ್ತವೆ. ಸೇವಾ ಅನುಕೂಲವು ಸರಕುಗಳು ಮತ್ತು ಸೇವೆಗಳು, ಮತ್ತು ಇವೆರಡರ ಸಂಯೋಜನೆಗಳ ಮಾರಾಟದ ಸುಗಮವಾಗಿಸುವಿಕೆಗೆ ಸಂಬಂಧಿಸಿದೆ.

**ಅನುಕೂಲ ಸರಕುಗಳು** ವ್ಯಾಪಕವಾಗಿ ವಿತರಿಸಲಾದ ಉತ್ಪನ್ನಗಳು ಮತ್ತು ಇವನ್ನು ಖರೀದಿಸಲು ಕನಿಷ್ಠ ಸಮಯ ಮತ್ತು ಶಾರೀರಿಕ ಹಾಗೂ ಮಾನಸಿಕ ಶ್ರಮದ ಅಗತ್ಯವಿರುತ್ತದೆ.

ಅನುಕೂಲ ಆಹಾರ ಮತ್ತು ಅನುಕೂಲ ಅಡುಗೆ ಊಟದ ತಯಾರಿಕೆಯಲ್ಲಿ ಗ್ರಾಹಕನ ಶ್ರಮವನ್ನು ಉಳಿಸಿ, ಜೊತೆಗೆ ಹೆಚ್ಚಿನ ಮಟ್ಟದ ಶಕ್ತಿ ಮತ್ತು ಗಮನಾರ್ಹ (ಬಹುತೇಕ ಕೃತಕ) ಪರಿಮಳವನ್ನು ಒದಗಿಸುತ್ತವೆ.

ತುಂಬು ಕೇಂದ್ರಗಳಲ್ಲಿನ ಅನುಕೂಲ ಉದ್ದೇಶಿತ ಅಂಗಡಿಗಳು ಪೆಟ್ರೋಲ್‍ಗೆ ಸಂಬಂಧಿಸಿರದ ವಸ್ತುಗಳನ್ನು ಮಾರಾಟ ಮಾಡುತ್ತವೆ, ಮತ್ತು ಆ ಸ್ಥಳದಲ್ಲಿ ಖರೀದಿಸುವುದು ಕಿರಾಣಿ ಅಂಗಡಿಗೆ ಮತ್ತೊಂದು ಪ್ರಯಾಣ ಮಾಡುವುದನ್ನು ಹೋಲಿಸಿದರೆ ಗ್ರಾಹಕನ ಸಮಯವನ್ನು ಉಳಿಸುತ್ತದೆ. ನೇರ ಠೇವಣಿಯಂತಹ ಅನುಕೂಲಗಳು ಕಂಪನಿಗಳ ಮತ್ತು ಗ್ರಾಹಕರ ಹಣವನ್ನು ಉಳಿಸಬಲ್ಲವು, ಆದರೆ ಇವನ್ನು ಗ್ರಾಹಕನಿಗೆ ವರ್ಗಾಯಿಸಬಹುದು ಅಥವಾ ವರ್ಗಾಯಿಸಿದಿರಬಹುದು.

ಕೆಲವು ಅನುಕೂಲಗಳು/ಸೌಕರ್ಯಗಳು ಕುಸಿದು ಬಿದ್ದಾಗ ಅಥವಾ ಸರಿಯಾಗಿ ಕಾರ್ಯ ಮಾಡದಿದ್ದಾಗ ಕಿರುಕುಳಗಳಾಗಬಲ್ಲವು. ಕುಸಿದು ಬಿದ್ದಾಗ ಅನುಕೂಲದ ವಸ್ತುಗಳನ್ನು ದುರಸ್ತಿ ಮಾಡುವುದು ಸಮಯ ಮತ್ತು ಹಣ ಎರಡನ್ನೂ ತೆಗೆದುಕೊಳ್ಳುತ್ತದೆ, ಮತ್ತು ಅವುಗಳನ್ನು ಅವಲಂಬಿಸಿರುವ ಬೇರೆ ಏನಾದರೂ ಆಗದಿದ್ದಾಗ ಬಹಳ ಹೆಚ್ಚು ವೆಚ್ಚಗಳನ್ನು ಉಂಟುಮಾಡಬಹುದು.

## ಉಲ್ಲೇಖಗಳು
ವರ್ಗ:ಗ್ರಾಹಕ ವರ್ತನೆ
ಅನುಕೃತಿ

**ಅನುಕೃತಿ** ಪದವು ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಒಬ್ಬ ವ್ಯಕ್ತಿಯು ಇನ್ನೊಬ್ಬರ ವರ್ತನೆಯನ್ನು ಗಮನಿಸಿ ಪುನರಾವರ್ತಿಸುವ ವರ್ತನೆಯಾದ ಅನುಕರಣ
* ಮಾಹಿತಿ ಅಥವಾ ಕೃತಿಯ ಕೇವಲ ಒಂದು ನಿದರ್ಶನವನ್ನು ಆಧರಿಸಿ ಮಾಡಲಾದ ಆ ಮಾಹಿತಿ ಅಥವಾ ಕೃತಿಯ ನಕಲಿಸುವಿಕೆ
ನಕಲಿಸುವಿಕೆ

**ನಕಲಿಸುವಿಕೆ** ಮಾಹಿತಿ ಅಥವಾ ಕೃತಿಯ ಕೇವಲ ಒಂದು ನಿದರ್ಶನವನ್ನು ಆಧರಿಸಿ, ಆ ಮಾಹಿತಿ ಅಥವಾ ಕೃತಿಯ ಪ್ರತಿ ಮಾಡುವಿಕೆ, ಮತ್ತು ಇದು ಆ ಮಾಹಿತಿ/ಕೃತಿಯನ್ನು ಮೂಲತಃ ರಚಿಸಿದ ಪ್ರಕ್ರಿಯೆಯನ್ನು ಬಳಸುವುದಿಲ್ಲ. ಮಾಹಿತಿಯ ಸಾದೃಶ್ಯಕ ರೂಪಗಳಲ್ಲಿ, ನಕಲಿಸುವಿಕೆ ಕೇವಲ ಸೀಮಿತ ಮಟ್ಟದ ನಿಖರತೆಗೆ ಸಂಭವವಿದೆ, ಮತ್ತು ಇದು ಬಳಸಲಾದ ಉಪಕರಣದ ಗುಣಮಟ್ಟ ಮತ್ತು ನಿರ್ವಾಹಕನ ಕೌಶಲವನ್ನು ಆಧರಿಸಿದೆ. ಮೂಲದಿಂದ ನಕಲಿಗೆ ಸ್ವಲ್ಪ ಅನಿವಾರ್ಯ ಕ್ಷೀಣಿಸುವಿಕೆ ಮತ್ತು ಸದ್ದಿನ (ಯಾದೃಚ್ಛಿಕ ಸಣ್ಣ ಬದಲಾವಣೆಗಳು) ಸೇರಿಕೆ ಇರುತ್ತದೆ; ನಕಲಿನ ಕ್ರಮಾಗತ ನಿರ್ಮಾಣಗಳನ್ನು ಮಾಡಿದಾಗ, ಈ ಕ್ಷೀಣಿಸುವಿಕೆ ಪ್ರತಿ ನಿರ್ಮಾಣದೊಂದಿಗೆ ಶೇಖರಿಸುತ್ತದೆ. ಮಾಹಿತಿಯ ಅಂಕೀಯ ರೂಪಗಳೊಂದಿಗೆ, ನಕಲಿಸುವಿಕೆ ನಿಖರವಾಗಿರುತ್ತದೆ. ಕಂಪ್ಯೂಟರ ಬಳಕೆದಾರ ಆಯ್ಕೆಮಾಡಿ ತಾನು ಬಯಸಿದ ಪ್ರದೇಶಕ್ಕೆ ನಕಲಿಸುವ ಮಾಹಿತಿಗೆ ನಕಲಿಸು ಮತ್ತು ಅಂಟಿಸು ವಿಧಾನವನ್ನು ಆಗಾಗ್ಗೆ ಬಳಸಲಾಗುತ್ತದೆ.

ದತ್ತಾಂಶದ ಪ್ರತಿ ಓದಿಕೆಗೆ ಕೇವಲ ಒಂದು ಬಗೆಯ ಸಂಭಾವ್ಯ ವ್ಯಾಖ್ಯಾನವಿರುತ್ತದೆ, ಮತ್ತು ದತ್ತಾಂಶದ ಒಂದು ವ್ಯಾಖ್ಯಾನವನ್ನು ಬರೆಯಲು ಕೇವಲ ಒಂದು ಸಂಭಾವ್ಯ ರೀತಿಯಿರುತ್ತದೆ ಎಂಬ ತತ್ವವನ್ನು ಬಹುತೇಕ ಉನ್ನತ-ನಿಖರತೆಯ ನಕಲಿಸುವಿಕೆ ತಂತ್ರಗಳು ಬಳಸುತ್ತವೆ.

ದೃಶ್ಯ ಕಲೆಯಲ್ಲಿ, ವರ್ಣಚಿತ್ರ ಬರೆಯುವುದು ಮತ್ತು ಶಿಲ್ಪ ನಿರ್ಮಿಸುವುದನ್ನು ಕಲಿಯಲು ಪ್ರವೀಣರ ಕೃತಿಗಳನ್ನು ವಿದ್ಯಾರ್ಥಿಗಳು ನಕಲುಮಾಡುವುದು ಒಂದು ರೂಢಿಯಲ್ಲಿರುವ ರೀತಿಯಾಗಿದೆ. ಶಿಲ್ಪಕಲೆಯಲ್ಲಿ, ನಕಲುಗಳನ್ನು ಹಲವುವೇಳೆ ತೋರುಗಡ್ಡಿ ಯಂತ್ರ, ಪ್ಯಾಂಟೋಗ್ರಾಫ಼್, ಅಥವಾ ಒಂದು ಮಾದರಿಯನ್ನು ಶೋಧಿಸುವ ಮತ್ತು ಅದನ್ನು ವಿವಿಧ ವಸ್ತುಗಳಲ್ಲಿ ಮತ್ತು ಯಾವುದೇ ಅಪೇಕ್ಷಿತ ಗಾತ್ರದಲ್ಲಿ ಉತ್ಪಾದಿಸುವ ಗಣಕಯಂತ್ರ ನಿರ್ದೇಶಿತ ರೌಟರ್ ವ್ಯವಸ್ಥೆಗಳಂತಹ ಸಾಧನಗಳನ್ನು ಬಳಸಿ ಮಾಡಲಾಗಿದೆ. ಮೇಣ ಎರಕಹೊಯ್ಯುವಿಕೆ ಮತ್ತು ಅಚ್ಚೊತ್ತುವಿಕೆಯ ಇತರ ರೂಪಗಳು ಮೂರು ಆಯಾಮದ ಕೃತಿಗಳನ್ನು ನಕಲಿಸುವ ಮತ್ತೊಂದು ಬಗೆ.

## ಉಲ್ಲೇಖಗಳು
ವರ್ಗ:ಕಲಾ ಸಂರಕ್ಷಣೆ
ನಿತ್ಯಾ ಮೆನನ್

ನಿತ್ಯಾ ಮೆನನ್ ಅವರು ಚಿರಪರಿಚಿತರಾದ ಭಾರತೀಯ ನಟಿ ಮತ್ತು ಹಿನ್ನೆಲೆ ಗಾಯಕಿ. ಇವರು ಕನ್ನಡ, ತೆಲಗು, ತಮಿಳು ಮತ್ತು ಮಳಯಾಳಂ ಚಿತ್ರಗಳಲ್ಲಿ ಪ್ರಧಾನವಾಗಿ ಕೆಲಸ ಮಾಡುತ್ತಾರೆ. ಇವರು ತೆಲಗಿನಲ್ಲಿ 'ಗುಂಡೆ ಜಾರಿ ಗಲಂತೈಯಿಂದಿ' ಮತ್ತು 'ಮಳ್ಳಿ ಮಳ್ಳಿ ಇದಿ ರಾನಿ ರೋಜು' ಚಿತ್ರಗಳಿಗೆ ಎರಡು ಬಾರಿ ಫ಼ಿಲ್ಮ್ ಫ಼ೀರ್ ಪ್ರಶಸ್ತಿಯನ್ನು ತಮ್ಮದಾಗಿಸಿ ಕೊಂಡಿದ್ದಾರೆ.

## ಚಲನಚಿತ್ರಗಳು
### ನಟಿಯಾಗಿ
### ಹಿನ್ನೆಲೆ ಗಾಯಕಿಯಾಗಿ
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
## ಉಲ್ಲೇಖಗಳು
ವರ್ಗ : ಕನ್ನಡ ಚಲನಚಿತ್ರ ನಟಿಯರು
ಪರಿವಿಡಿ

thumb|ಪರಿವಿಡಿಯ ಒಂದು ಉದಾಹರಣೆ
**ಪರಿವಿಡಿ** ಸಾಮಾನ್ಯವಾಗಿ ಒಂದು ಲಿಖಿತ ಕೃತಿಯ ಆರಂಭದ ಮೊದಲು ಒಂದು ಪುಟದಲ್ಲಿ ಕಂಡುಬರುವ ಒಂದು ಪಟ್ಟಿ ಮತ್ತು ಇದು ಅವುಗಳ ಆರಂಭದ ಪುಟ ಸಂಖ್ಯೆಗಳೊಂದಿಗೆ ಅಧ್ಯಾಯ ಅಥವಾ ವಿಭಾಗ ಶೀರ್ಷಿಕೆಗಳು ಅಥವಾ ಸಂಕ್ಷಿಪ್ತ ವಿವರಣೆಗಳನ್ನು ಹೊಂದಿರುತ್ತದೆ.

ಕ್ವಿಂಟಸ್ ವಲೇರಿಯಸ್ ಸೊರಾನಸ್ ಒಂದು ಉದ್ದವಾದ ಕೃತಿಯಲ್ಲಿ ಸಂಚರಿಸಲು ಓದುಗರಿಗೆ ಸಹಾಯಮಾಡಲು ಪರಿವಿಡಿಯನ್ನು ಒದಗಿಸಿದ ಮೊದಲ ಲೇಖಕ ಎಂದು ಹಿರಿಯ ಪ್ಲಿನಿ ಹೊಣೆಮಾಡುತ್ತಾನೆ.

ಪರಿವಿಡಿಯು ಸಾಮಾನ್ಯವಾಗಿ ಉದ್ದ ಕೃತಿಗಳಲ್ಲಿ ಅಧ್ಯಾಯ ಶೀರ್ಷಿಕೆಗಳಂತಹ ಮೊದಲ ಮಟ್ಟದ ಶಿರೋನಾಮೆಗಳ ಶೀರ್ಷಿಕೆಗಳು ಅಥವಾ ವಿವರಣೆಗಳನ್ನು, ಮತ್ತು ಹಲವುವೇಳೆ ಅಧ್ಯಾಯಗಳೊಳಗಿನ ಎರಡನೇ ಮಟ್ಟದ ಅಥವಾ ವಿಭಾಗ ಶೀರ್ಷಿಕೆಗಳನ್ನೂ, ಮತ್ತು ಕೆಲವೊಮ್ಮೆ ಮೂರನೇ ಮಟ್ಟದ ಶೀರ್ಷಿಕೆಗಳನ್ನು ಸಹ ಒಳಗೊಳ್ಳುತ್ತದೆ. ಪರಿವಿಡಿಯಲ್ಲಿನ ವಿವರಣೆಯ ಆಳ ಕೃತಿಯ ಉದ್ದವನ್ನು ಆಧರಿಸಿರುತ್ತದೆ. ಹೆಚ್ಚು ಉದ್ದ ಕೃತಿಗಳು ಕಡಿಮೆ ವಿವರಣೆ ಹೊಂದಿರುತ್ತವೆ. ವಿಧ್ಯುಕ್ತ ವರದಿಗಳು (ಹತ್ತು ಅಥವಾ ಹೆಚ್ಚು ಪುಟಗಳಿರುವ ಮತ್ತು ಮೆಮೊ ಅಥವಾ ಪತ್ರದಲ್ಲಿ ಹಾಕಲು ಬಹಳ ಉದ್ದವಿರುವ) ಕೂಡ ಪರಿವಿಡಿಯನ್ನು ಹೊಂದಿರುತ್ತವೆ. ಆಂಗ್ಲ ಭಾಷೆಯ ಪುಸ್ತಕದಲ್ಲಿ, ಪರಿವಿಡಿಯು ಸಾಮಾನ್ಯವಾಗಿ ಶೀರ್ಷಿಕೆ ಪುಟ, ಹಕ್ಕುಸ್ವಾಮ್ಯ ಸೂಚನೆಗಳ ನಂತರ, ಮತ್ತು ತಾಂತ್ರಿಕ ಪತ್ರಿಕೆಗಳಲ್ಲಿ ಸಾರಾಂಶದ ನಂತರ ಮತ್ತು ಯಾವುದೇ ಕೋಷ್ಟಕಗಳು ಅಥವಾ ಚಿತ್ರಗಳ ಪಟ್ಟಿಗಳು, ಮುನ್ನುಡಿ ಮತ್ತು ಪೀಠಿಕೆಯ ಮೊದಲು ಕಾಣಬರುತ್ತದೆ.

ಮುದ್ರಿತ ಪರಿವಿಡಿಗಳು ಪ್ರತಿ ಭಾಗ ಆರಂಭವಾಗುವ ಪುಟ ಸಂಖ್ಯೆಗಳನ್ನು ಸೂಚಿಸುತ್ತವೆ, ಅದೇ ಅಂಕೀಯ ಪರಿವಿಡಿಗಳು ಪ್ರತಿ ಭಾಗಕ್ಕೆ ಹೋಗಲು ಕೂಡುಕೊಂಡಿಗಳನ್ನು ಕೊಡುತ್ತವೆ. ಪುಟ ಸಂಖ್ಯೆಗಳ ವಿನ್ಯಾಸ ಮತ್ತು ಸ್ಥಳ ಪ್ರಕಾಶಕನಿಗೆ ಶೈಲಿಯ ವಿಷಯವಾಗಿರುತ್ತದೆ. ಪುಟ ಸಂಖ್ಯೆಗಳು ತಲೆಬರಹ ಪಠ್ಯದ ನಂತರ ಕಾಣಿಸಿದರೆ, ಅವುಗಳ ಮೊದಲು ಚಿಹ್ನಾಸರಣಿಗಳು ಎಂದು ಕರೆಯಲಾದ ಚಿಹ್ನೆಗಳು ಬರಬಹುದು. ಚಿಹ್ನಾಸರಣಿಗಳು ಸಾಮಾನ್ಯವಾಗಿ ಪುಟದ ಎದುರು ಭಾಗದ ಅಧ್ಯಾಯ ಅಥವಾ ವಿಭಾಗ ಶೀರ್ಷಿಕೆಗಳಿಂದ ಸಾಗುವ ಚುಕ್ಕೆಗಳು ಅಥವಾ ಪೂರ್ಣವಿರಾಮಗಳಾಗಿರುತ್ತವೆ. ಕೆಲವು ಸಂದರ್ಭಗಳಲ್ಲಿ, ಪುಟ ಸಂಖ್ಯೆ ಪಠ್ಯದ ಮೊದಲು ಕಾಣಬರುತ್ತದೆ.

ಒಂದು ಪುಸ್ತಕ ಅಥವಾ ದಸ್ತಾವೇಜು ವಿಭಿನ್ನ ಲೇಖಕರ ಅಧ್ಯಾಯಗಳು, ಲೇಖನಗಳು, ಅಥವಾ ಕಥೆಗಳನ್ನು ಹೊಂದಿದ್ದರೆ, ಅವರ ಹೆಸರುಗಳು ಸಾಮಾನ್ಯವಾಗಿ ಪರಿವಿಡಿಯಲ್ಲಿ ಕಾಣಬರುತ್ತವೆ.

## ಉಲ್ಲೇಖಗಳು
ವರ್ಗ:ಪುಸ್ತಕ ವಿನ್ಯಾಸ
ರಾಜು ಅನಂತಸ್ವಾಮಿ

**ರಾಜು ಅನಂತಸ್ವಾಮಿ** ಕನ್ನಡ ಸುಗಮ ಸಂಗೀತ ಕ್ಷೇತ್ರದಲ್ಲಿ ಪ್ರಸಿದ್ಧರಾಗಿದ್ದ ಮೈಸೂರು ಅನಂತಸ್ವಾಮಿಯವರ ಮಗ. ರಾಜು ಅನಂತಸ್ವಾಮಿ ಸಿನಿಮಾಗಳಿಗೆ ಮತ್ತು ದೂರದರ್ಶನ ಧಾರಾವಾಹಿಗಳಿಗೆ ಗಾಯಕರಾಗಿದ್ದುದು, ನಟನೆಯನ್ನು ಕೂಡ ಮಾಡಿದ್ದರು.
## ಜನನ/ಜೀವನ
* ರಾಜು ಅನಂತಸ್ವಾಮಿ ಅವರು ಹುಟ್ಟಿದ ದಿನ ಏಪ್ರಿಲ್ 19, 1972. ಮೈಸೂರು ಅನಂತಸ್ವಾಮಿಗಳ ಮಗನಾದ ರಾಜು ಅನಂತಸ್ವಾಮಿ, ತಂದೆಯೊಂದಿಗೆ ಪುಟ್ಟ ಹುಡುಗನಾಗಿದ್ದಾಗಲೇ ತಬಲಾದಲ್ಲಿ ತಾಳ ಹಾಕುತ್ತಾ ಶ್ರದ್ಧೆಯಿಂದ ಕಚೇರಿಗಳಲ್ಲಿ ಪಾಲ್ಗೊಳ್ಳುತ್ತಿದ್ದರು. 
* ತನ್ನ ಒಂಭತ್ತನೆಯ ವಯಸ್ಸಿನಲ್ಲೇ ತಮ್ಮ ತಂದೆಯವರ ಕಚೇರಿಗೆ ತಬಲಾ ನುಡಿಸಿದ ಈ ಹುಡುಗ, ಮುಂದೆ ಹಾರ್ಮೋನಿಯಂ ಹಿಡಿದು ಅನಂತಸ್ವಾಮಿಗಳಂತೆ ತಾನೂ ಹಾಡುತ್ತಾ ಬೆಳೆದರು. ಅನಂತಸ್ವಾಮಿ ಅವರು ಈ ಲೋಕವನ್ನು ಬಿಟ್ಟು ಹೋದಾಗ, ಅವರ ಅಮರಧ್ವನಿ ನಮ್ಮೊಂದಿಗಿಲ್ಲ ಎಂಬ ಕೊರತೆಯನ್ನು ಸಾಕಷ್ಟು ನೀಗಿಸಿದ್ದರು. 
* ಹೀಗಿದ್ದರೂ, ಆತ ತಮ್ಮ ತಂದೆಯವರ ಒಂದು ಧ್ವನಿಯ ಛಾಯೆಯಾಗಿ ಮಾತ್ರ ಉಳಿಯದೆ, ತಮ್ಮದೇ ಆದ ವೈಶಿಷ್ಟ್ಯತೆಗಳನ್ನು ಸಹಾ ಅಭಿವ್ಯಕ್ತಿಸುತ್ತ ಸುಗಮ ಸಂಗೀತ ಕ್ಷೇತ್ರವನ್ನು ಬೆಳೆಸುತ್ತ ಬಂದರು. ಒಂದೆಡೆ ತಮ್ಮದೇ ಆದ ರಾಗ ಸಂಯೋಜನೆಗಳು, ಮತ್ತೊಂದೆಡೆಯಲ್ಲಿ ಅನಂತಸ್ವಾಮಿಗಳು ಮಾಡಿದ ಕೆಲಸಕ್ಕೆ ವಿಸ್ತಾರ ಇವೆರಡನ್ನೂ ಜೊತೆಜೊತೆಯಾಗಿ ನೀಡುತ್ತಾ ಬಂದರು. 
* ರಾಜು ಅನಂತಸ್ವಾಮಿ ಅವರು ಹಾಡಿದ ಹಾಡುಗಳು, ಅವರು ಪಾಠ ಹೇಳಿಕೊಟ್ಟ ಶಿಷ್ಯರು, ಅವರು ಮುಂದೆ ತಂದ ಹಲವು ಪ್ರತಿಭೆಗಳು, ಅವರು ಹೊರತಂದ ಧ್ವನಿಮುದ್ರಿಕೆಗಳು ಇವೆಲ್ಲಾ ರಾಜು ಅನಂತಸ್ವಾಮಿ ನೀಡಿರುವ ಅಗಾಧ ಕೊಡುಗೆಗಳಾಗಿವೆ. ಇವೆಲ್ಲವನ್ನೂ ಅವರು ತಾವು ಬದುಕಿದ್ದ ಅತ್ಯಲ್ಪ ಜೀವಿತಾವಧಿಯ ಕಾಲದಲ್ಲೇ ಮಾಡಿದ್ದಾರೆ ಎನ್ನುವುದು, ಈ ಸಕಲ ಸಾಧನೆಗಳೂ ಅವರಿಗಿದ್ದ ಅತ್ಯಭೂತ ಸಾದ್ಯತೆಗಳಲ್ಲಿನ, ಒಂದು ತುಣುಕು ಮಾತ್ರವಾಗಿದ್ದವು ಎಂಬುದನ್ನು ನೆನಪಿಸುತ್ತವೆ.

## ಹಾಡಿರುವ ಹಾಡುಗಳ ಪಟ್ಟಿ
* ರಾಜು ಅನಂತಸ್ವಾಮಿ ಅವರು ಹಾಡಿರುವ ಕೆಲವು ಖ್ಯಾತ ಹಾಡುಗಳ ಪಟ್ಟಿ 
# ರತ್ನನ ಪದಗಳು, 
# ಹೆಂಡತಿ ಒಬ್ಬಳು, 
# ಕೈಲಾಸಂ ಗೀತೆಗಳು ಮುಂತಾದ ಹಾಸ್ಯ ಮಿಶ್ರಿತ ಲಘು ಧಾಟಿಯ ಹಾಡುಗಳಿರಲಿ, 
# ಬನ್ನಿ ಹರಸಿರಿ ತಂದೆಯೇ, 
# ನಾಕು ತಂತಿ, 
# ದೇವ ನಿನ್ನ ಮಾಯೆಗಂಜಿ, 
# ಯಾಕೆ ಅರ್ಥ ಬಾಳಿಗೆ, 
# ಮತ್ತದೇ ಬೇಸರ, 
# ಯಾವ ಮೋಹನ ಮುರಳಿ ಕರೆಯಿತು, 
# ಮಂಕುತಿಮ್ಮನ ಕಗ್ಗದಂತಹ ಭಾವ ಪರವಶತೆ ತುಂಬುವ, ತುಂಬು ಗಾಂಭೀರ್ಯ ಬಯಸುವ ಹಾಡುಗಳಿರಲಿ, ಅದಕ್ಕೆ ರಾಜು ಜೀವ ತುಂಬಿದ ರೀತಿ ಮನೋಜ್ಞವಾದದ್ದು.

## ನಟರಾಗಿ ರಾಜು ಅನಂತಸ್ವಾಮಿ
* ರಾಜು ಅನಂತಸ್ವಾಮಿ ಸಿನಿಮಾಗಳಿಗೆ ಮತ್ತು ದೂರದರ್ಶನ ಧಾರಾವಾಹಿಗಳಿಗೆ ಗಾಯಕರಾಗಿದ್ದುದು, ನಟನೆಗೂ ಇಳಿದಿದ್ದರು. 
* ನಟನೆಯಲ್ಲಿ ಅವರು ಮೂಡಿಸಿದ ಲೀಲಾಜಾಲ ಅಭಿವ್ಯಕ್ತಿ ಯಾವುದೇ ಮೇಧಾವಿ ಕಲಾವಿದನ ಸಾಮರ್ಥ್ಯಕ್ಕೂ ಕಡಿಮೆಯಾದದ್ದಲ್ಲ ಎನ್ನುತ್ತಾರೆ ಅವರನ್ನು ನಿರ್ದೇಶಿಸಿದ್ದ ಗೆಳೆಯರು. ಅವರು ರಂಗಭೂಮಿಯಲ್ಲಿ ನೀಡಿದ ಸಂಗೀತ ಸಂಯೋಜನೆ ಪ್ರೇಮಾ ಕಾರಂತರನ್ನೂ ಕೂಡಾ ಅಚ್ಚರಿಗೀಡು ಮಾಡಿತ್ತು ಎನ್ನುತಾರೆ ಸಿನಿಮಾ ಮತ್ತು ರಂಗಭೂಮಿ ನಟ ನಿರ್ದೇಶಕ ಮಂಡ್ಯ ರಮೇಶ್.
## ನಿಧನ
ಜನವರಿ 17, 2009ರಂದು ರಾಜು ಅನಂತಸ್ವಾಮಿ

## ಉಲ್ಲೇಖಗಳು
ವರ್ಗ:ಗಾಯಕ
ವರ್ಗ:ನಟ
ಷ್ಯಪ್ರಹೇ

**ಷ್ಯಪ್ರಹೇ** (Šiprage)  ಬೊಸ್ನಿಯ ಮತ್ತು ಹೆರ್ಜೆಗೊವಿನ ಪುರಸಭೆ ಜಿಲ್ಲಾ ಪಟ್ಟಣದಲ್ಲಿದೆ. ಈ ಪಟ್ಟಣ Vrbanja  ನದಿ (86 ಕಿ.ಮೀ.),  Vlasic ಪರ್ವತ (1943 ಮೀ) ಕೆಳಗಿನ ಪ್ರದೇಶದಲ್ಲಿವೆ.

## ಹವಾಗುಣ
## ಜನಸಂಖ್ಯೆಯ
## ಇತಿಹಾಸ
## ಚಿತ್ರಗಳು

ಚಿತ್ರ:Ostaci rimske naseobine.jpg|ರೋಮನ್ ಬೆಸಿಲಿಕಾ ಯೋಜನೆ (18,42x14,20) 5 ನೇ ಶತಮಾನದಿಂದ
ಚಿತ್ರ:Stecak-Siprage-1950.jpg|12 ನೇ ಶತಮಾನದಿಂದ ಟೂಂಬ್ಸ್ಟೋನ್
ಚಿತ್ರ:Siprage-pioniri-1943.jpg|1943 ರಿಂದ ಪಯೋನೀರ್ ಸೈನ್ಯ
|ಬೊಸ್ನಿಯ ಮತ್ತು ಹೆರ್ಜೆಗೊವಿನ
File:Coat of arms of Bosnia and Herzegovina.svg|ಶಸ್ತ್ರಾಸ್ತ್ರದ ಕೋಟ್

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* http://opstinakotorvaros.com/ 
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.udaljenosti.com/bosna/- Distances in B&H

ವರ್ಗ:ಬೊಸ್ನಿಯ ಮತ್ತು ಹೆರ್ಜೆಗೊವಿನ
ಅನುಕ್ರಮಣಿಕೆ

**ಅನುಕ್ರಮಣಿಕೆ** ಶಬ್ದಗಳು ಅಥವಾ ಪದಗುಚ್ಛಗಳು ('ಶಿರೋನಾಮೆಗಳು') ಮತ್ತು ಒಂದು ದಸ್ತಾವೇಜು ಅಥವಾ ದಸ್ತಾವೇಜುಗಳ ಸಂಗ್ರಹದಲ್ಲಿ ಆ ಶಿರೋನಾಮೆಗೆ ಸಂಬಂಧಿಸಿದ ಉಪಯುಕ್ತ ಮಾಹಿತಿ ಸಿಗುವ ಸಂಬಂಧಿತ ಸೂಚಕಗಳ ಪಟ್ಟಿ. ಒಂದು ಪುಸ್ತಕದ ಹಿಂವಿಷಯದಲ್ಲಿನ ಅನುಕ್ರಮಣಿಕೆ ಮತ್ತು ಗ್ರಂಥಾಲಯ ಗ್ರಂಥಪಟ್ಟಿಯಾಗಿ ಕಾರ್ಯನಿರ್ವಹಿಸುವ ಅನುಕ್ರಮಣಿಕೆ ಕೆಲವು ಉದಾಹರಣೆಗಳು. ಸಾಂಪ್ರದಾಯಿಕ ಪುಸ್ತಕದ ಹಿಂಬದಿಯ ಅನುಕ್ರಮಣಿಕೆಯಲ್ಲಿ, ಶಿರೋನಾಮೆಗಳು ಒಬ್ಬ ವ್ಯಕ್ತಿ (ಅನುಕ್ರಮಣಿಕೆಗಾರ) ಆ ಪುಸ್ತಕದ ಸಂಭಾವ್ಯ ಓದುಗನಿಗೆ ಪ್ರಸ್ತುತವೆಂದು ಮತ್ತು ಆಸಕ್ತಿಕರವೆಂದು ಆಯ್ಕೆಮಾಡಿದ ವ್ಯಕ್ತಿಗಳು, ಸ್ಥಳಗಳು, ಘಟನೆಗಳು ಮತ್ತು ಪರಿಕಲ್ಪನೆಗಳ ಹೆಸರುಗಳನ್ನು ಒಳಗೊಳ್ಳುವವು. (ಸೂಚಿಕಾರನು ಲೇಖಕ, ಸಂಪಾದಕ, ಅಥವಾ ಮೂರನೇ ವ್ಯಕ್ತಿಯಾಗಿ ಕೆಲಸಮಾಡುತ್ತಿರುವ ವೃತ್ತಿಪರ ಸೂಚಿಕಾರನಾಗಿರಬಹುದು.) ಸೂಚಕಗಳು ಸಾಮಾನ್ಯವಾಗಿ ಪುಟ ಸಂಖ್ಯೆಗಳು, ವಾಕ್ಯವೃಂದ ಸಂಖ್ಯೆಗಳು ಅಥವಾ ವಿಭಾಗ ಸಂಖ್ಯೆಗಳಾಗಿರುತ್ತವೆ. ಗ್ರಂಥಾಲಯದ ವಿಷಯಪಟ್ಟಿಯಲ್ಲಿ ಶಬ್ದಗಳು ಲೇಖಕರು, ಶೀರ್ಷಿಕೆಗಳು, ವಿಷಯ ಶಿರೋನಾಮೆಗಳು, ಇತ್ಯಾದಿ ಆಗಿರುತ್ತವೆ, ಮತ್ತು ಸೂಚಕಗಳು ಕರೆ ಸಂಖ್ಯೆಗಳಾಗಿರುತ್ತವೆ. ಗೂಗಲ್‍ನಂತಹ ಅಂತರಜಾಲ ಹುಡುಕಾಟ ಯಂತ್ರಗಳು ಮತ್ತು ಪೂರ್ಣ ಪಠ್ಯ ಹುಡುಕಾಟ ಮಾಹಿತಿಗೆ ಪ್ರವೇಶ ಒದಗಿಸಲು ಸಹಾಯಮಾಡುತ್ತವೆ ಆದರೆ ಒಂದು ಅನುಕ್ರಮಣಿಕೆಯಷ್ಟು ಆಯ್ದದ್ದಾಗಿರುವುದಿಲ್ಲ, ಏಕೆಂದರೆ ಅವು ಅಸಂಬಂಧಿತ ಕೊಂಡಿಗಳನ್ನು ಒದಗಿಸುತ್ತವೆ, ಮತ್ತು ನಿಖರವಾಗಿ ಅವು ನಿರೀಕ್ಷಿಸಿದ ರೀತಿಯಲ್ಲಿ ವ್ಯಕ್ತಪಡಿಸದಿದ್ದಲ್ಲಿ ಸಂಬಂಧಿತ ಮಾಹಿತಿಯನ್ನು ತಪ್ಪಬಹುದು.

ಪುಸ್ತಕ ಸೂಚಿಕೆಗಳಿಗೆ ಸಂಬಂಧಿಸಿದ ಸಮಸ್ಯೆಗಳ ಬಹುಶಃ ಅತ್ಯಂತ ಮುಂದುವರಿದ ತನಿಖೆ ವಿಷಯ ನಕಾಸೆಗಳ ಅಭಿವೃದ್ಧಿಯಲ್ಲಿ ಮಾಡಲಾಗಿದೆ. ವಿಷಯ ನಕಾಸೆಯು ಸಾಂಪ್ರದಾಯಿಕ ಪುಸ್ತಕ ಹಿಂಬದಿ ಸೂಚಿಕೆಗಳಲ್ಲಿ ಅಂತರ್ಗತವಾಗಿರುವ ಜ್ಞಾನ ರಚನೆಗಳನ್ನು ಚಿತ್ರಿಸುವ ರೀತಿಯಾಗಿ ಆರಂಭವಾಯಿತು. ಪುಸ್ತಕ ಸೂಚಿಕೆಗಳು ಸಾಕಾರಗೊಳಿಸಿದ ಪರಿಕಲ್ಪನೆಯು ದತ್ತ ಸೂಚಿಕೆಗಳಿಗೆ ತನ್ನ ಹೆಸರು ಕೊಟ್ಟಿತು. ದತ್ತ ಸೂಚಿಕೆಗಳು ದೊಡ್ಡ ಸಂಗ್ರಹದಲ್ಲಿ ಮಾಹಿತಿಯನ್ನು ಹುಡುಕುವ ಸಂಕ್ಷಿಪ್ತ ರೀತಿಯನ್ನು ಒದಗಿಸುತ್ತವೆ, ಆದರೆ ಮಾನವ ಬಳಕೆಯ ಬದಲಾಗಿ ಕಂಪ್ಯೂಟರ್‍ನ ಬಳಕೆಗಾಗಿ.

## ಉಲ್ಲೇಖಗಳು
ವರ್ಗ:ಪುಸ್ತಕ ವಿನ್ಯಾಸ
ದಯೆ

**ದಯೆ** ವಿವಿಧ ನೈತಿಕ, ಧಾರ್ಮಿಕ, ಸಾಮಾಜಿಕ ಮತ್ತು ಕಾನೂನಾತ್ಮಕ ಸಂದರ್ಭಗಳಲ್ಲಿ ಪರೋಪಕಾರ ಗುಣ,ಸಹಾನುಭೂತಿ, ಕ್ಷಮೆ ಮತ್ತು ಕರುಣೆಯನ್ನು ಸೂಚಿಸುವ ಒಂದು ವಿಶಾಲವಾದ ಪದ.

ಕರುಣಾಮಯಿ ದೇವರ ಪರಿಕಲ್ಪನೆ ಕ್ರೈಸ್ತ ಧರ್ಮ, ಯಹೂದೀ ಧರ್ಮ ಮತ್ತು ಇಸ್ಲಾಮ್ ಅನ್ನು ಒಳಗೊಂಡಂತೆ, ವಿವಿಧ ಧರ್ಮಗಳಲ್ಲಿ ಕಂಡುಬರುತ್ತದೆ. ಧಾರ್ಮಿಕ ನಂಬಿಕೆಗಳ ಅಂಶವಾಗಿ ದಯೆಯ ಕ್ರಿಯೆಗಳನ್ನು ನೆರವೇರಿಸುವುದು ಭಿಕ್ಷೆ ನೀಡುವುದು, ರೋಗಿಗಳ ಆರೈಕೆಯಂತಹ ಕ್ರಿಯೆಗಳ ಮೂಲಕವೂ ಒತ್ತಿ ಹೇಳಲಾಗುತ್ತದೆ.

ಸಾಮಾಜಿಕ ಮತ್ತು ಕಾನೂನಾತ್ಮಕ ಸಂದರ್ಭದಲ್ಲಿ, ದಯೆಯು ಅಧಿಕಾರದಲ್ಲಿರುವವರ ಕಡೆಯಿಂದ ಸಹಾನುಭೂತಿಯ ವರ್ತನೆ (ಉದಾ. ಒಬ್ಬ ನ್ಯಾಯಾಧೀಶ ಅಪರಾಧಿಯ ಪರ ತೋರಿಸುವ ದಯೆ), ಅಥವಾ ಮಾನವೀಯ ಮೂರನೇ ಪಕ್ಷದ ಕಡೆಯಿಂದ ದಯೆ (ಉದಾ. ಯುದ್ಧ ಸಂತ್ರಸ್ತರಿಗೆ ಚಿಕಿತ್ಸೆ ನೀಡುವ ಗುರಿಹೊಂದಿರುವ ದಯಾ ಕಾರ್ಯ) ಎರಡನ್ನೂ ಸೂಚಿಸಬಹುದು.

## ಕ್ರೈಸ್ತ ಧರ್ಮದಲ್ಲಿ
ದೈವಾನುಗ್ರಹ ಮತ್ತು ದಯೆ ಹೋಲುತ್ತವೆ ಏಕೆಂದರೆ ಎರಡೂ ದೇವರ ಉಚಿತ ಉಡುಗೊರೆಗಳು ಮತ್ತು ಎರಡನ್ನೂ ಗ್ರಾಹಿಗೆ ಅರ್ಹತೆ ಇಲ್ಲದಿದ್ದರೂ ವಿನಿಯೋಗಿಸಲಾಗುತ್ತದೆ. ದೈವಾನುಗ್ರಹ ದೇವರ ಒಂದು ಪ್ರಸಾದ, ಒಂದು ದೈವಿಕ ಸಹಾಯ. ದೈವಾನುಗ್ರಹವೆಂದರೆ ಅರ್ಹರಿಲ್ಲದಿದ್ದರೂ ಒಬ್ಬರು ಪಡೆಯುವಂಥದ್ದು, ದಯೆಯೆಂದರೆ ಯಾವುದಕ್ಕೆ ಒಬ್ಬರು ಅರ್ಹರಾಗಿದ್ದಾರೊ ಅದು ಸಿಗದಿದ್ದಾಗ ಸಿಗುವಂಥದ್ದು.

## ಇಸ್ಲಾಮ್‍ನಲ್ಲಿ
ಇಸ್ಲಾಮ್‍ನಲ್ಲಿ ಅಲ್-ರಹಮಾನ್ (ಅತ್ಯಂತ ದಯಾಮಯಿ) ಅಲ್ಲಾಹ್‍ನ ಹೆಸರುಗಳಲ್ಲಿ ಒಂದು ಮತ್ತು ಸಹಾನುಭೂತಿಯುಳ್ಳವ (ಅಲ್ ರಹೀಮ್) ಕುರಾನ್‍ನಲ್ಲಿ ಕಾಣಿಸಿಕೊಳ್ಳುವ ಅತ್ಯಂತ ಸಾಮಾನ್ಯ ಹೆಸರು. ರಹಮಾನ್ ಮತ್ತು ರಹೀಮ್ ಎರಡೂ ರಹ್ಮತ್ ಮೂಲದಿಂದ ಹುಟ್ಟಿಕೊಂಡಿವೆ, ರಹ್ಮತ್ ಎಂದರೆ ಮೃದುತ್ವ, ಪರೋಪಕಾರ ಗುಣ. ದಯೆಯ ರೂಪವಾಗಿ, ಭಿಕ್ಷೆ ನೀಡುವುದು (ಜ಼ಕಾತ್) ಇಸ್ಲಾಮ್‍ನ ಐದು ಸ್ತಂಭಗಳಲ್ಲಿ ನಾಲ್ಕನೇಯದು ಮತ್ತು ನಿಷ್ಠಾವಂತರ ಅವಶ್ಯಕತೆಗಳಲ್ಲಿ ಒಂದು.

## ಉಲ್ಲೇಖಗಳು
ವರ್ಗ:ಸದ್ಗುಣಗಳು
ಮನೆ ಸೇವಕ

**ಮನೆ ಸೇವಕ** ಅಥವಾ **ಮನೆಗೆಲಸದವ(ಳು)** ಉದ್ಯೋಗದಾತನ ಮನೆಯ ಒಳಗೆ ಕೆಲಸಮಾಡುವ ವ್ಯಕ್ತಿ. ಮನೆ ಸೇವಕರು ಒಬ್ಬ ವ್ಯಕ್ತಿ ಅಥವಾ ಕುಟುಂಬಕ್ಕಾಗಿ, ಮಕ್ಕಳು ಮತ್ತು ಹಿರಿಯ ಅವಲಂಬಿತರಿಗೆ ಆರೈಕೆ ಒದಗಿಸುವುದರಿಂದ ಸ್ವಚ್ಛಗೊಳಿಸುವಿಕೆ ಹಾಗೂ ಮನೆ ನಿರ್ವಹಣೆಯಂತಹ ಮನೆಗೆಲಸದ ವರೆಗೆ ವಿವಿಧ ಗೃಹ ಸೇವೆಗಳನ್ನು ಮಾಡುತ್ತಾರೆ. ಇತರ ಜವಾಬ್ದಾರಿಗಳು ಅಡುಗೆ, ಬಟ್ಟೆ ಒಗೆಯುವುದು ಮತ್ತು ಇಸ್ತ್ರಿ ಮಾಡುವುದು, ಅಂಗಡಿಯಿಂದ ಆಹಾರ ಖರೀದಿ ಮತ್ತು ಇತರ ಮನೆ ಕೆಲಸಗಳನ್ನು ಒಳಗೊಳ್ಳಬಹುದು. ಅಂತಹ ಕೆಲಸ ಮಾಡುವುದು ಯಾವಾಗಲೂ ಅಗತ್ಯವಿತ್ತು, ಆದರೆ ಕೈಗಾರಿಕಾ ಕ್ರಾಂತಿ ಮತ್ತು ಶ್ರಮ ಉಳಿತಾಯ ಸಾಧನಗಳ ಆಗಮನದ ಮುಂಚೆ ಅದು ದೈಹಿಕವಾಗಿ ಹೆಚ್ಚು ಕಷ್ಟಕರವಾಗಿತ್ತು.

ಕೆಲವು ಮನೆಗೆಲಸದವರು ತಮ್ಮ ಉದ್ಯೋಗದಾತನ ಮನೆಯಲ್ಲಿ ಇರುತ್ತಾರೆ. ಕೆಲವು ಸಂದರ್ಭಗಳಲ್ಲಿ, ದೊಡ್ಡ ಮನೆಗಳಲ್ಲಿ ಸಂಕೀರ್ಣ ನಿರ್ವಹಣಾ ಕಾರ್ಯಗಳನ್ನು ಒಳಗೊಳ್ಳುವ ಕೆಲಸ ಮಾಡುವ ಸೇವಕರ ಕೊಡುಗೆ ಮತ್ತು ಕೌಶಲಕ್ಕೆ ಹೆಚ್ಚಿನ ಮಹತ್ವ ನೀಡಲಾಗಿದೆ. ಆದರೆ ಬಹುತೇಕವಾಗಿ, ಅಗತ್ಯವಾದರೂ ಮನೆಗೆಲಸ ಬೇಡಿಕೆಯ ಮತ್ತು ಕಡೆಗಣಿಸಲ್ಪಟ್ಟ ಕೆಲಸವಾಗಿದೆ. ಅನೇಕ ದೇಶಗಳಲ್ಲಿ ಮನೆಗೆಲಸದವರನ್ನು ರಕ್ಷಿಸುವ ಕಾನೂನು ಕಾರ್ಯಗತವಾಗಿದೆಯಾದರೂ, ಅದನ್ನು ಹಲವುವೇಳೆ ವ್ಯಾಪಕವಾಗಿ ಜಾರಿಗೊಳಿಸಲಾಗುವುದಿಲ್ಲ. ಅನೇಕ ಆಡಳಿತ ವ್ಯಾಪ್ತಿಗಳಲ್ಲಿ, ಮನೆಗೆಲಸವನ್ನು ಕಳಪೆಯಾಗಿ ಕ್ರಮಗೊಳಿಸಲಾಗುತ್ತದೆ ಮತ್ತು ಮನೆಗೆಲಸದವರು ಗುಲಾಮಗಿರಿಯನ್ನು ಒಳಗೊಂಡಂತೆ ಗಂಭೀರ ನಿಂದನೆಗೆ ಒಳಪಡುತ್ತಾರೆ.

ಅನೇಕ ಮನೆಗೆಲಸದವರು ಮನೆಯಲ್ಲೇ ಇರುತ್ತಾರೆ. ಅವರು ಹಲವುವೇಳೆ ಸ್ವಂತದ ಕೋಣೆಗಳನ್ನು ಹೊಂದಿರುತ್ತಾರಾದರೂ, ಅವರ ನಿವಾಸಗಳು ಸಾಮಾನ್ಯವಾಗಿ ಕುಟುಂಬ ಸದಸ್ಯರಿಗೆ ಮೀಸಲಾದ ಕೋಣೆಗಳಷ್ಟು ಆರಾಮದಾಯಕವಾಗಿರುವುದಿಲ್ಲ. ಕೆಲವು ಸಂದರ್ಭಗಳಲ್ಲಿ, ಅವರು ಅಡುಗೆ ಮನೆ ಅಥವಾ ಕೆಲವೊಮ್ಮೆ ನೆಲಮಾಳಿಗೆ ಅಥವಾ ಮೇಲಟ್ಟದಲ್ಲಿ ಸ್ಥಿತವಾಗಿರುವ ಸಣ್ಣ ಕೋಣೆಗಳಲ್ಲಿ ಮಲಗುತ್ತಾರೆ. ಮನೆಗೆಲಸದವರು ತಮ್ಮ ಸ್ವಂತ ಮನೆಯಲ್ಲಿ ಇರಬಹುದು, ಆದರೆ ಹೆಚ್ಚಿನ ವೇಳೆ ಅವರು ಉದ್ಯೋಗದಾತನ ಮನೆಯಲ್ಲಿ ಇರುತ್ತಾರೆ, ಅಂದರೆ ತಮ್ಮ ಸಂಬಳಗಳ ಭಾಗವಾಗಿ ಅವರಿಗೆ ಇರಲು ಕೋಣೆ, ಆಹಾರ ಸಿಗುತ್ತದೆ. ಕೆಲವು ದೇಶಗಳಲ್ಲಿ, ನಗರ ಮತ್ತು ಗ್ರಾಮೀಣ ಆದಾಯಗಳ ನಡುವಿರುವ ದೊಡ್ಡ ಅಂತರ, ಮತ್ತು ಗ್ರಾಮಾಂತರದಲ್ಲಿ ಉದ್ಯೋಗಾವಕಾಶಗಳ ಕೊರತೆಯ ಕಾರಣ, ಒಬ್ಬ ಸಾಮಾನ್ಯ ಮಧ್ಯಮ ವರ್ಗದ ನಗರ ಕುಟುಂಬವು ಕೂಡ ಪೂರ್ಣ ಸಮಯದ ಮನೆಗೆಲಸದವರನ್ನು ನೇಮಿಸಿಕೊಂಡು ನಿಭಾಯಿಸಬಲ್ಲದು. ಚೀನಾ, ಭಾರತ, ಮೆಕ್ಸಿಕೊ, ಮತ್ತು ಇತರ ಜನನಿಬಿಡ ಅಭಿವೃದ್ಧಿಶೀಲ ದೇಶಗಳಲ್ಲಿನ ಮನೆಗೆಲಸದವರಲ್ಲಿ ಬಹುಪಾಲು, ನಗರ ಕುಟುಂಬಗಳಿಂದ ನೇಮಕಗೊಂಡ ಗ್ರಾಮೀಣ ಪ್ರದೇಶದವರಾಗಿರುತ್ತಾರೆ.

## ಉಲ್ಲೇಖಗಳು
ವರ್ಗ:ಉದ್ಯೋಗಗಳು
ದ ಬಾಂಬೆ ಬರೋಡಾ ಅಂಡ್ ಸೆಂಟ್ರೆಲ್ ಇಂಡಿಯ ರೈಲ್ವೆ ಕಂಪೆನಿ, (BB&CI)

**ದ ಮುಂಬಯಿ ಬರೋಡಾ ಮತ್ತು ಸೆಂಟ್ರೆಲ್ ಇಂಡಿಯ ರೈಲ್ವೆ ಕಂಪೆನಿ**, (BB&CI) ೧೮೫೫ ರಲ್ಲಿ ಸೇರಲ್ಪಟ್ಟಿತು. ಮುಂಬಯಿ ಮತ್ತು ಬರೋಡ ನಗರಗಳಿಗೆ ಸಂಪರ್ಕ. ೧೮೬೪ ರಲ್ಲಿ ರೈಲ್ವೇ ದಾರಿ ಹಾಕಲ್ಪಟ್ಟಿತು.
### ಭಾರತದ ಮೊಟ್ಟಮೊದಲ ಉಪನಗರ ಸೇವಾ ಪದ್ಧತಿ
ವಿರಾರ್ ಮತ್ತು ಕೊಲಾಬಾ ತನಕದ ಉಪನಗರದ ಸಂಚಾರ ವ್ಯವಸ್ಥೆಯಾಯಿತು. ಬ್ಯಾಕ್ ಬೇ ಜಿಲ್ಲೆಯಲ್ಲಿ, ೧೮೬೭ ರಲ್ಲಿ, ಚರ್ಚ್ ಗೇಟ್ ನಲ್ಲಿ ಪ್ರಮುಖ ಕಾರ್ಯಾಲಯವಾಯಿತು. ಮೀಟರ್ ಗೇಜ್ ಗೆ ರೈಲ್ವೆ ಸೇವೆಗಳ ದುರಸ್ತಿಯ ಕಾರ್ಯಾಲಯಗಳಿಗೆ ಅಜ್ಮೇರ್, ಪ್ರಮುಖಕಾರ್ಯಾಲಯವಾಗಿತ್ತು. 
## ವೆಸ್ಟರ್ನ್ ರೈಲ್ವೆಗೆ ವಿದ್ಯುತ್ ತಂತಿಯ ಕಂಬಗಳ ಅಳವಡಿಕೆ
ದಕ್ಷಿಣ ಮುಂಬಯಿಯ, ಕೊಲಾಬಾದಿಂದ-ಬೋರಿವಲಿಗೆ (೩೭.೮ ಕಿ.ಮೀ) ವಿದ್ಯುತ್ ರೈಲ್ವೆ ದಾರಿ ಅಳವಡಿಸಿದ್ದು, ೫ ಜನವರಿ ೧೯೨೮ ರಲ್ಲಿ. ೧.೫ ಕಿ.ವ್ಯಾಟ್, ಡಿ.ಸಿ.ವಿದ್ಯುತ್ ಪದ್ಧತಿಯನ್ನು ಅಳವಡಿಸಲಾಯಿತು.
# ಕೊಲಾಬಾ ಹಾಗೂ ಗ್ರಾಂಟ್ ರೋಡ್ ನವರೆಗೆ, ಎರಡು ಟ್ರಾಕ್ ದಾರಿ,
# ಗ್ರಾಂಟ್ ರೋಡ್ ಬಾಂದ್ರ ವರೆಗೆ ಮತ್ತೆ ೪ ಟ್ರಾಕ್,
# ೧೯೨೮ ರಲ್ಲಿ ಬಾಂದ್ರ ಹಾಗೂ ಬೋರಿವಲಿವರೆಗೆ, ೨ ಉಪನಗರ ಟ್ರಾಕ್ ಗಳು
# ಉಗಿಬಂಡಿ ಓಡಾಡಲು ೨ ಟ್ರಾಕ್

## ೧೯೩೩,ರಲ್ಲಿ
೧೯೩೩ ರಲ್ಲಿ, ಕೊಲಾಬಾ ರೈಲ್ವೆ ಸ್ಟೇಶನ್ ಮತ್ತು ೨ ಎಲೆಕ್ಟ್ರಿಫೈಡ್ ನಿಲ್ದಾಣಗಳನ್ನು ವಜಾಮಾಡಿದರು.
೧೯೩೬, ರಲ್ಲಿ ರೈಲ್ವೆ ವಿದ್ಯುತೀಕರಣದ ಹೆಚ್ಚುವರಿ ವ್ಯವಸ್ಥೆಗಳನ್ನು ಮುಂದುವರೆಸಿದರು. 
# ೨ ಪ್ರಮುಖ ಟ್ರಾಕ್ಸ್ ಗೆ, ಬಾಂದ್ರ ಮತ್ತು ಬೋರಿವಲಿವರೆಗೆ,
# ಬೋರಿವಲಿ ವಿರಾರ್ ತನಕ, ವಿದ್ಯುತ್ ಸಂಪರ್ಕ ಕೊಡಲಾಯಿತು. ಇದರಿಂದಾಗಿ, ಚರ್ಚ್ ಗೇಟ್-ವಿರಾರ್ ರೈಲು ಸೇವೆ ಸಂಪೂರ್ಣವಾದಂತಾಯಿತು.
## ನಂತರದ ಬದಲಾವಣೆಗಳು
ದೇಶಕ್ಕೆ ಸ್ವಾತಂತ್ರ್ಯ ಬಂದಮೇಲೆ,೧೯೪೯,ರಲ್ಲಿ, ಗಾಯಕವಾಡ್ ರವರ ಬರೋಡಾ ರಾಜ್ಯ ರೈಲ್ವೆ,ಮುಂಬಯಿ ಬರೋಡಾ ಅಂಡ್ ಸೆಂಟ್ರೆಲ್ ಇಂಡಿಯ ರೈಲ್ವೆ, ಭಾರತ ಸರಕಾರದ ಆಣತಿಯಂತೆ, ೫ ನವೆಂಬರ್, ೧೯೫೧ ರಲ್ಲಿ, 'ವೆಸ್ಟೆರ್ನ್ ರೈಲ್ವೆ' ಎಂಬ ಹೆಸರಿನಡಿಯಲ್ಲಿ ಕೆಳಗಿನ ರೈಲ್ವೆ ಶಾಖೆಗಳು ಕೆಲಸಮಾಡಲಾರಂಭಿಸಿದವು.
# ಮುಂಬಯಿ, ಬರೋಡಾ ಅಂಡ್ ಸೆಂಟ್ರೆಲ್ ಇಂಡಿಯ ರೈಲ್ವೆ,
# ಸೌರಾಷ್ಟ್ರ ರೈಲ್ವೆ,
# ರಾಜ್ಪುಟಾನ ರೈಲ್ವೆ,
# ಜೈಪುರ್ ರೈಲ್ವೆ ಅಂಡ್ ಕಚ್ ಸ್ಟೇಟ್ ರೈಲ್ವೆ ಜೊತೆ ವಿಲೀನವಾಯಿತು.
## ಗಾಂಧಿ ಚಲನ ಚಿತ್ರ
೧೯೮೨ ರಲ್ಲಿ ನಿರ್ಮಿತಿಗೊಂಡ ರಿಚರ್ಡ್ ಅಟೆನ್ಬರೋರವರು ನಿಮಿಸಿದ, "ಗಾಂಧಿ" ಚಲನ ಚಿತ್ರದಲ್ಲಿ ಪಶ್ಚಿಮ ರೈಲ್ವೆಯಲ್ಲಿ ಹಲವಾರು ನಗರಗಳಿಗೆ ಗಾಂಧಿಯವರು ಬೇಟಿಕೊಟ್ಟ ಪ್ರಸಂಗಗಳನ್ನು ಬಳಸಲಾಗಿದೆ. ರಾಷ್ಟ್ರದ ನಾಯಕ,ಗಾಂಧೀಜಿಯವರ ಜೀವನ ಚರಿತ್ರೆ, ಬೆನ್ ಕಿಂಸ್ಲಿ ನಟಿಸಿದ, ಅವರು ಭಾರತದ ಸ್ವಾತಂತ್ರ್ಯಕ್ಕಾಗಿ ಹೋರಾಡಿದ ಘಟನೆಗಳು.
### ಈ ತಾಣಗಳನ್ನೂ ವೀಕ್ಷಿಸಿ 
#  ಸ್ಟೀವನ್ಸ್ ರ ಬಗ್ಗೆ ಇಂಗ್ಲೀಷ್ ವಿಕಿಪೀಡಿಯ 
#  ಚಾರ್ಲ್ಸ್ ಒಲಿವೆಂಟ್ ರ ಬಗ್ಗೆ ಇಂಗ್ಲೀಷ್ ವಿಕಿಪೀಡಿಯ
#  ನೋಟ್ : Rao, M.A. (1988). Indian Railways, New Delhi: National Book Trust, pp.&nbsp;150–1

## ಉಲ್ಲೇಖಗಳು

ವರ್ಗ:ಮುಂಬಯಿನಗರದ ಪಶ್ಚಿಮ ರೈಲ್ವೆ ವಿಭಾಗ
ಸೈನ್ಯ

**ಸೈನ್ಯ** (**ಭೂಪಡೆ**) ಮುಖ್ಯವಾಗಿ ನೆಲದ ಮೇಲೆ ಕಾದಾಡುವ ಒಂದು ಕಾದಾಟದ ದಳ. ಅತ್ಯಂತ ವಿಶಾಲ ಅರ್ಥದಲ್ಲಿ, ಅದು ಭೂ ಆಧಾರಿತ ಮಿಲಿಟರಿ ಶಾಖೆ, ಸೇವಾ ಶಾಖೆ ಅಥವಾ ಒಂದು ರಾಷ್ಟ್ರ ಅಥವಾ ರಾಜ್ಯದ ಸಶಸ್ತ್ರ ಸೇವೆ. ಅದು ವಾಯುಯಾನ ತುಕಡಿಗಳ ವಿಧಾನದ ಮೂಲಕ ವಾಯುಪಡೆಯಂತಹ ಮಿಲಿಟರಿಯ ಇತರ ಶಾಖೆಗಳನ್ನೂ ಒಳಗೊಳ್ಳಬಹುದು. ಒಂದು ರಾಷ್ಟ್ರೀಯ ಸೇನಾಪಡೆಯೊಳಗೆ, ಸೈನ್ಯ ಶಬ್ದವು ಭೂಸೇನೆಯ ಅರ್ಥವನ್ನೂ ಕೊಡಬಹುದು. ಯುದ್ಧ ಅಥವಾ ನೈಸರ್ಗಿಕ ವಿಕೋಪಗಳ ಕಾಲದಲ್ಲಿ ಮಾತ್ರ ಸಕ್ರಿಯಗೊಳಿಸಲಾದ ಸೇನಾ ಮೀಸಲುಪಡೆಯಿಂದ ಅವು ಭಿನ್ನವಾಗಿವೆ.

## ವಿಶ್ವದ ದೊಡ್ಡ ಸೇನೆಗಳು
ಸಕ್ರಿಯ ಪಡೆಗಳ ಸಂಖ್ಯೆಯಿಂದ, ೧,೬೦೦,೦೦೦ ಸಕ್ರಿಯ ಪಡೆಗಳು ಮತ್ತು ೫೧೦,೦೦೦ ಮೀಸಲು ಪಡೆಗಳೊಂದಿಗೆ ಚೀನಾದ ಪೀಪಲ್ಸ್ ಲಿಬರೇಶನ್ ಆರ್ಮಿ ಗ್ರೌಂಡ್ ಫ಼ೋರ್ಸ್ ಪ್ರಸ್ತುತ ಅತ್ಯಂತ ದೊಡ್ಡ ಸೈನ್ಯವಾಗಿದೆ. ಇದರ ನಂತರದ ಸ್ಥಾನ ಭಾರತೀಯ ಸೈನ್ಯ ಪಡೆದಿದೆ. ಭಾರತೀಯ ಸೈನ್ಯ ೧,೧೨೯,೦೦೦ ಸಕ್ರಿಯ ಪಡೆಗಳು ಮತ್ತು ೯೬೦,೦೦೦ ಮೀಸಲುಪಡೆಯನ್ನು ಹೊಂದಿದೆ.

## ಭಾರತದ ಸೇನಾ ಇತಿಹಾಸ
ಭಾರತ ವಿಶ್ವದಲ್ಲಿನ ಕೆಲವು ಅತ್ಯಂತ ಮುಂಚಿನ ಸೈನ್ಯಗಳನ್ನು ಹೊಂದಿದೆ. 
* ಸಿಂಧೂ ಕಣಿವೆಯ ನಾಗರಿಕತೆಯ ಅವಧಿಯಲ್ಲಿ (ಕ್ರಿ.ಪೂ. ೩೩೦೦-೧೩೦೦), ಕೇವಲ ಒಂದು ಚಿಕ್ಕ ಕಾವಲು ಬಲವಿತ್ತು ಏಕೆಂದರೆ ಆ ಕಾಲದಲ್ಲಿ ಅವರಿಗೆ ಆಕ್ರಮಣದ ಭಯವಿರಲಿಲ್ಲ. 
* ಆರ್ಯರ ಆಕ್ರಮಣದ ನಂತರ, ರಾಜ್ಯಗಳು ಮತ್ತು ನಗರ ರಾಜ್ಯಗಳು ತಮ್ಮ ನಗರಗಳನ್ನು ರಕ್ಷಿಸಲು ಸೈನ್ಯಗಳನ್ನು ರಚಿಸಲು ಪ್ರಾರಂಭಿಸಿದವು. 
* ಮೊದಲ ಪರಿಚಿತ ದಾಖಲಿತ ಯುದ್ಧಗಳಲ್ಲಿ ಒಂದಾದ, ದಶರಾಜ್ಞ ಯುದ್ಧ, ಹತ್ತು ರಾಜರ ಮೈತ್ರಿಕೂಟವನ್ನು ಒಬ್ಬ ಹಿಂದೂ ರಾಜನು ಸೋಲಿಸಿದಾಗ ನಡೆಯಿತು. 
* ಕಬ್ಬಿಣ ಯುಗದ ಅವಧಿಯಲ್ಲಿ, ಮೌರ್ಯ ಮತ್ತು ನಂದ ಸಾಮ್ರಾಜ್ಯಗಳು ದೊಡ್ಡ ಸೈನ್ಯಗಳನ್ನು ಹೊಂದಿದ್ದವು, ಇದರಲ್ಲಿ ಗರಿಷ್ಠ ಸುಮಾರು ೬೩೯,೧೦೦ ಸೈನಿಕರಿದ್ದದ್ದು ಆಗಿತ್ತು. 
* ಗುಪ್ತರ ಅವಧಿಯಲ್ಲಿ, ಆಕ್ರಮಣಮಾಡುವ ಅಶ್ವ ಧನುರ್ಧರ ಸೈನ್ಯಗಳೊಂದಿಗೆ ಹೋರಾಡಲು ನೀಳ ಬಿಲ್ಲುಗಾರರ ದೊಡ್ಡ ಸೈನ್ಯಗಳನ್ನು ನೇಮಕ ಮಾಡಿಕೊಳ್ಳಲಾಗುತ್ತಿತ್ತು. ಆನೆಗಳು, ಈಟಿಗಾರರು ಮತ್ತು ಅಶ್ವದಳ ಇತರ ವಿಶಿಷ್ಟ ಪಡೆಗಳಾಗಿದ್ದವು.
* ರಜಪೂತರ ಕಾಲದಲ್ಲಿ, ಕಬ್ಬಿಣ ಅಥವಾ ಲೋಹಗವಚ, ಒಂದು ದುಂಡನೆಯ ಗುರಾಣಿ, ವಕ್ರ ಅಲುಗು ಅಥವಾ ನೇರ ಖಡ್ಗ, ಚಕ್ರ ಮತ್ತು ಕಟಾರ್ ಕಠಾರಿ ಉಪಕರಣದ ಮುಖ್ಯ ಭಾಗಗಳಾಗಿದ್ದವು.

## ಭೂಸೇನೆ
ಭೂಸೇನೆಯು ಪ್ರಧಾನಕಛೇರಿ, ಸೈನ್ಯ ಪಡೆಗಳು, ಬದಲಾಗಬಹುದಾದ ಸಂಖ್ಯೆಯ ತುಕಡಿಗಳು, ಸಾಮಾನ್ಯವಾಗಿ ಮೂರರಿಂದ ನಾಲ್ಕರ ನಡುವೆ, ಮತ್ತು ಮೂರರಿಂದ ನಾಲ್ಕರ ನಡುವಿರುವ ಬದಲಾಗಬಹುದಾದ ಸಂಖ್ಯೆಯ ವಿಭಾಗಗಳಿಂದ ಕೂಡಿರುತ್ತದೆ.

ವರ್ಗ:ಮಿಲಿಟರಿ ಶಾಖೆಗಳು
ಒಪ್ಪಿಗೆ

:***ಅನುಮತ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ಅಭಿಪ್ರಾಯ** ಲೇಖನಕ್ಕಾಗಿ ಇಲ್ಲಿ ನೋಡಿ.*
ಸಾಮಾನ್ಯ ಮಾತಿನಲ್ಲಿ, ಒಬ್ಬ ವ್ಯಕ್ತಿಯು ಸ್ವಯಂಪ್ರೇರಣೆಯಿಂದ ಇನ್ನೊಬ್ಬನ ಪ್ರಸ್ತಾಪ ಅಥವಾ ಬಯಕೆಗಳಿಗೆ ಒಪ್ಪಿದಾಗ **ಒಪ್ಪಿಗೆ** (**ಸಮ್ಮತಿ**) ಉಂಟಾಗುತ್ತದೆ. ಒಪ್ಪಿಗೆಯ ಪರಿಕಲ್ಪನೆಯನ್ನು ಕಾನೂನು, ವೈದ್ಯಶಾಸ್ತ್ರ ಮತ್ತು ಲೈಂಗಿಕ ಸಂಬಂಧಗಳನ್ನು ಒಳಗೊಂಡಂತೆ, ಹಲವಾರು ಪ್ರಮುಖ ಸಂದರ್ಭಗಳಲ್ಲಿ ಕಾರ್ಯಗತಗೊಳಿಸಲಾಗಿದೆ. ಒಪ್ಪಿಗೆಗಳ ಬಗೆಗಳು ಸೂಚಿತ ಒಪ್ಪಿಗೆ, ವ್ಯಕ್ತಪಡಿಸಿದ ಒಪ್ಪಿಗೆ, ತಿಳುವಳಿಕೆಯುಳ್ಳ ಸಮ್ಮತಿ ಮತ್ತು ಒಮ್ಮತದ ಒಪ್ಪಿಗೆಯನ್ನು ಒಳಗೊಂಡಿವೆ. ಕಾನೂನು ಸಂದರ್ಭಗಳಲ್ಲಿ ತಿಳಿಯಲಾದ ಒಪ್ಪಿಗೆಯ ಅರ್ಥ ದೈನಂದಿನ ಅರ್ಥದಿಂದ ಬದಲಾಗಬಹುದು. ಉದಾಹರಣೆಗೆ, ಮಾನಸಿಕ ಅಸ್ವಸ್ಥತೆಯಿರುವ ವ್ಯಕ್ತಿ, ಕಡಿಮೆ ಮಾನಸಿಕ ವಯಸ್ಸಿನ ವ್ಯಕ್ತಿ ಅಥವಾ ಕಾನೂನಾತ್ಮಕ ಲೈಂಗಿಕ ಸಮ್ಮತಿಯ ವಯಸ್ಸಿನ ಕೆಳಗಿರುವ ವ್ಯಕ್ತಿ ಲೈಂಗಿಕ ಕ್ರಿಯೆಯಲ್ಲಿ ಸ್ವಇಚ್ಛೆಯಿಂದ ತೊಡಗಬಹುದು, ಆದರೆ ಆ ಒಪ್ಪಿಗೆ ಕಾನೂನು ಸನ್ನಿವೇಶದಲ್ಲಿ ಮಾನ್ಯವಾಗಿರುವುದಿಲ್ಲ.

ಸೂಚಿತ ಒಪ್ಪಿಗೆ ಒಬ್ಬ ವ್ಯಕ್ತಿಯಿಂದ ಸ್ಪಷ್ಟವಾಗಿ ನೀಡಲ್ಪಡದ, ಆದರೆ ಒಬ್ಬ ವ್ಯಕ್ತಿಯ ಕ್ರಿಯೆಗಳು ಅಥವಾ ಒಂದು ನಿರ್ದಿಷ್ಟ ಪರಿಸ್ಥಿತಿಯ ವಾಸ್ತವಾಂಶಗಳು ಮತ್ತು ಸಂದರ್ಭಗಳಿಂದ (ಅಥವಾ ಕೆಲವು ಸಂದರ್ಭಗಳಲ್ಲಿ, ಒಬ್ಬ ವ್ಯಕ್ತಿಯ ಮೌನ ಅಥವಾ ನಿಷ್ಕ್ರಿಯತೆಯಿಂದ) ಊಹಿಸಲಾದ ಒಪ್ಪಿಗೆಯ ಒಂದು ರೂಪ. ಒಂದು ಶೈಕ್ಷಣಿಕ ಸಂಸ್ಥೆಯಲ್ಲಿ ನಿಯಮಗಳು ಮತ್ತು/ಅಥವಾ ನಿಬಂಧನೆಗಳನ್ನು ಅನುಸರಿಸಲು ಸೂಚಿತ ಒಪ್ಪಿಗೆ, ಕೆಲವು ಉದಾಹರಣೆಗಳು.

ವ್ಯಕ್ತಪಡಿಸಿದ ಒಪ್ಪಿಗೆಯನ್ನು ಸೂಚಿಸುವುದರ ಬದಲು ಸ್ಪಷ್ಟವಾಗಿ ಮತ್ತು ನಿಸ್ಸಂಶಯವಾಗಿ ಹೇಳಲಾಗುತ್ತದೆ. ಅದನ್ನು ಬರವಣಿಗೆಯಲ್ಲಿ, ಮಾತಿನಿಂದ, ಅಥವಾ ಅಮೌಖಿಕವಾಗಿ (ಉದಾ. ತಲೆದೂಗಿಸಿ) ಕೊಡಬಹುದು.

ವೈದ್ಯಶಾಸ್ತ್ರದಲ್ಲಿ ತಿಳುವಳಿಕೆಯುಳ್ಳ ಸಮ್ಮತಿಯು ಒಂದು ಕ್ರಿಯೆಯ ವಾಸ್ತವಾಂಶಗಳು, ಪರಿಣಾಮಗಳು, ಮತ್ತು ಭವಿಷ್ಯದ ಪರಿಣಾಮಗಳ ಸ್ಪಷ್ಟ ಪರಿಗಣನೆ ಮತ್ತು ತಿಳುವಳಿಕೆ ಹೊಂದಿರುವ ವ್ಯಕ್ತಿಯು ನೀಡುವ ಒಪ್ಪಿಗೆ. ಈ ಪದವನ್ನು ಇತರ ಸಂದರ್ಭಗಳಲ್ಲೂ ಬಳಸಲಾಗುತ್ತದೆ.

ಒಮ್ಮತದ ಒಪ್ಪಿಗೆ ಅಥವಾ ಸಾಮಾನ್ಯ ಒಪ್ಪಿಗೆ ಎಲ್ಲ ಪಕ್ಷಗಳಿಂದ ನೀಡಲ್ಪಟ್ಟ ಒಪ್ಪಿಗೆ.

ವರ್ಗ:ನೀತಿಶಾಸ್ತ್ರ
ಗುಲ್ಬರ್ಗಾ ಕೋಟೆ

**ಗುಲ್ಬರ್ಗಾ ಕೋಟೆ** ಉತ್ತರ ಕರ್ನಾಟಕದ ಗುಲ್ಬರ್ಗಾ ಜಿಲ್ಲೆಯ ಗುಲ್ಬರ್ಗಾ ನಗರದಲ್ಲಿ ಇದೆ. 1347 ಅನಂತರದಲ್ಲಿ ಬಹಮನಿ ರಾಜವಂಶ ಅಲ್ -ಉದ್ ಬಹಮನಿ ಯಿಂದ ಗಣನೀಯವಾಗಿ  ವಿಸ್ತಾರಗೊಳಿಸಿದರು.  ಅವರು ದೆಹಲಿ ಸುಲ್ತಾನರಿಂದ ತಮ್ಮ ಸಂಬಂಧಗಳನ್ನು ಕಡಿದುಕೊಂಡ ನಂತರ ಇಸ್ಲಾಮಿಕ್ ಸ್ಮಾರಕಗಳಾದ  ಮಸೀದಿಗಳು, ಅರಮನೆಗಳು, ಗೋರಿಗಳು, ಮತ್ತು ಇತರ ನಿರ್ಮಿತಿಗಳ   ನವೀಕರಿಸಿದ ಕೋಟೆಯನ್ನು  ನಂತರ ನಿರ್ಮಿಸಲಾಯಿತು.
## ವಾಸ್ತುಶಿಲ್ಪ
ಕೋಟೆಯ ಒಳಗೆ, 1367 ನಂತರ,ಜಾಮಾ ಮಸೀದಿ  ನಿರ್ಮಾಣ ಮಾಡಲಾಯಿತು.ಇದು
 ಪರ್ಷಿಯನ್ ವಾಸ್ತುಶಿಲ್ಪ ಶೈಲಿಯಲ್ಲಿ ನಿರ್ಮಿಸಲ್ಪಟ್ಟ ಒಂದು ಅನನ್ಯ ರಚನೆ ಹೊಂದಿದೆ,ಸೊಗಸಾದ ಗುಮ್ಮಟಗಳು ಮತ್ತು ಕಮಾನಿನ ಕಾಲಮ್ಗಳನ್ನು ಜೊತೆ ಸಂಪೂರ್ಣವಾಗಿ ಸುತ್ತುವರೆದಿವೆ.
ಇದು ಭಾರತದ ಇತರ ಮಸೀದಿಗಳಿಗಿಂತ ಭಿನ್ನವಾಗಿದೆ.ಇದು 1327 ಮತ್ತು 1424 ನಡುವೆ ಗುಲ್ಬರ್ಗಾ ಕೋಟೆಯು ಬಹಮನಿ ಸಾಮ್ರಾಜ್ಯ ಸಾಮ್ರಾಜ್ಯಗಳ ಆಳ್ವಿಕೆ ಸ್ಥಾಪನೆಗೆ ನೆನಪಿಗಾಗಿ ನಿರ್ಮಿಸಲಾಯಿತು.ಇದು 1424 ರವರೆಗೂ ಬಹಮನಿ ಸಾಮ್ರಾಜ್ಯದ ರಾಜಧಾನಿಯಾಗಿತ್ತು.ನಂತರ ರಾಜಧಾನಿಯನ್ನು,  ಬೀದರ್ ಉತ್ತಮ ಹವಾಮಾನ ಹೊಂದಿದ್ದರಿಂದ, ಬೀದರ್ ಕೋಟೆಗೆ ಸ್ಥಳಾಂತರಿಸಲಾಯಿತು.  
## ಕೋಟೆ
ಕೋಟೆಯನ್ನು ಮೂಲವಾಗಿ ವಾರಂಗಲ್ ಕಾಕತೀಯರ ಜಹಗೀರಿಯನಾದ ರಾಜಾ ಗುಲಚಂದ್ ನಿರ್ಮಿಸಿದರು.ತರುವಾಯ ಇದು ಗಣನೀಯವಾಗಿ ಬಹಮನಿ ಸಾಮ್ರಾಜ್ಯದ ದೊರೆ ಅಲಾವುದ್ದೀನ್ ಹಸನ್ ಬಹಮನ್ ಷಾ, ಪಶ್ಚಿಮ ಏಷ್ಯಾದ ಮತ್ತು ಯುರೋಪಿಯನ್ ಮಿಲಿಟರಿ ವಾಸ್ತುಶಿಲ್ಪದ ಶೈಲಿಯಲ್ಲಿ ರಕ್ಷಣೆ ಕಲ್ಪಿಸಲಾಯಿತು.
ಕೋಟೆಯನ್ನು 0.5 ಎಕರೆ ಪ್ರದೇಶದಲ್ಲಿ (0.20 ಹೆಕ್ಟೇರ್) ಮತ್ತು 3 ಕಿಲೋಮೀಟರ್ (1.9 ಮೈಲಿ) ಹೊರವಲಯದ ಉದ್ದದಲ್ಲಿ ಸ್ಥಾಪಿತವಾಗಿದೆ.

## ಚಿತ್ರಗಳು

File:Archs@Jama Masjid.jpg|Arches Inside the Jama Mosque.
File:Arches@Jama Masjid.jpg|Arches Inside the Jama Mosque.
File:Gulbarga Jami Masjid interior 2.jpg|Jama Masjid interior
File:Gulbarga Jami Masjid interior.jpg|Long Interior architectural view of the Jama Masjid
|Carriage passing through Fort gate.

## ಉಲ್ಲೇಖಗಳು
ವರ್ಗ:ಕರ್ನಾಟಕದ ಕೋಟೆಗಳು
ಪಶ್ಚಾತ್ತಾಪ

:***ಅನುತಾಪ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ಕನಿಕರ** ಲೇಖನಕ್ಕಾಗಿ ಇಲ್ಲಿ ನೋಡಿ.*
**ಪಶ್ಚಾತ್ತಾಪ** ತಮ್ಮ ಕ್ರಿಯೆಗಳನ್ನು ಪರಿಶೀಲಿಸುವ ಚಟುವಟಿಕೆ ಮತ್ತು ಹಿಂದಿನ ತಪ್ಪುಗಳಿಗಾಗಿ ಪರಿತಾಪ ಅಥವಾ ವಿಷಾದ ಅನಿಸುವುದು. ಇಂದು, ಅದನ್ನು ಸಾಮಾನ್ಯವಾಗಿ ವೈಯಕ್ತಿಕ ಬದಲಾವಣೆಗೆ ಬದ್ಧತೆಯನ್ನು ಒಳಗೊಂಡಿರುವುದು ಮತ್ತು ಹೆಚ್ಚು ಜವಾಬ್ದಾರಿಯುತ ಹಾಗೂ ಮಾನವೀಯ ಜೀವನ ನಡೆಸುವ ಸಂಕಲ್ಪ ಎಂದು ಕಾಣಲಾಗುತ್ತದೆ. ಬೇರೆ ರೀತಿಯಲ್ಲಿ ಹೇಳುವುದಾದರೆ, ತಮ್ಮ ತಪ್ಪುಗಳಿಗಾಗಿ ವಿಷಾದವಿರುವುದು. ಆದರೆ, ಅದು ಒಬ್ಬ ವ್ಯಕ್ತಿಯು ತಾನು ಮಾಡಿದ್ದೇನೆ ಎಂದು ಅನಿಸಿದ ಒಂದು ನಿರ್ದಿಷ್ಟ ಪಾಪ ಅಥವಾ ಪಾಪಗಳ ಸರಣಿಗಾಗಿ ದುಃಖವನ್ನೂ ಒಳಗೊಳ್ಳಬಹುದು. ಪಶ್ಚಾತ್ತಾಪದ ಆಚರಣೆ ಯಹೂದೀ ಧರ್ಮ, ಕ್ರೈಸ್ತ ಧರ್ಮ ಮತ್ತು ಇಸ್ಲಾಮ್‍ನ ಮೋಕ್ಷದ ಸಿದ್ಧಾಂತಗಳಲ್ಲಿ ಮಹತ್ವದ ಪಾತ್ರವಹಿಸುತ್ತದೆ, ಮತ್ತು ಈ ಧರ್ಮಗಳಲ್ಲಿ ಪಶ್ಚಾತ್ತಾಪವನ್ನು ಹಲವುವೇಳೆ ಮೋಕ್ಷ ಸಾಧನೆಗೆ ಅವಶ್ಯಕವೆಂದು ಪರಿಗಣಿಸಲಾಗುತ್ತದೆ. ಹೋಲುವ ಆಚರಣೆಗಳು ಇತರ ವಿಶ್ವ ಧರ್ಮಗಳಲ್ಲೂ ಕಂಡುಬಂದಿವೆ. ಧಾರ್ಮಿಕ ಸಂದರ್ಭಗಳಲ್ಲಿ, ಅದು ಹಲವುವೇಳೆ ದೇವರ ಮುಂದೆ ಅಥವಾ (ಸಂನ್ಯಾಸಿ ಅಥವಾ ಪಾದ್ರಿಯಂತಹ) ಆಧ್ಯಾತ್ಮಿಕ ಹಿರಿಯನ ಎದುರಿಗೆ ತಪ್ಪೊಪ್ಪಿಗೆ ಕ್ರಿಯೆಯನ್ನು ಒಳಗೊಳ್ಳುತ್ತದೆ. ಇದು ಸಾಮಾನ್ಯವಾಗಿ ತಪ್ಪನಿಸಿಕೆಯ ಒಪ್ಪಿಗೆ, ತಪ್ಪನ್ನು ಪುನರಾವರ್ತಿಸುವುದಿಲ್ಲವೆಂಬ ವಚನ ಅಥವಾ ಸಂಕಲ್ಪ; ತಪ್ಪಿಗಾಗಿ ಪರಿಹಾರ ಒದಗಿಸುವ ಪ್ರಯತ್ನ, ಅಥವಾ ಯಾವುದೇ ರೀತಿಯಲ್ಲಿ ಎಲ್ಲಿ ಸಾಧ್ಯವೋ ಅಲ್ಲಿ ತಪ್ಪಿನ ಹಾನಿಕಾರಕ ಪರಿಣಾಮಗಳನ್ನು ನಿರರ್ಥಕಗೊಳಿಸುವುದನ್ನು ಒಳಗೊಳ್ಳುತ್ತದೆ. ಹಾಗೆ, ಅದು ಆಧುನಿಕ ದಿನದ ಚಿಕಿತ್ಸಕ ಅಭ್ಯಾಸಗಳಿಗೆ ಒಂದು ನಿರ್ದಿಷ್ಟ ಸಂಬಂಧ ಹೊಂದಿದೆ ಎಂದು ಕಾಣಬಹುದು, ಆದರೆ ಅದರ ವಿವರಗಳಲ್ಲಿ ಅದು ಸ್ಪಷ್ಟವಾಗಿ ಭಿನ್ನವಾಗಿದೆ.

## ಕ್ರೈಸ್ತ ಧರ್ಮ
ಶಿಶುಗಳಿಗೆ ನೀರು ಸ್ನಾನ (ನೀರಿನಲ್ಲಿ ಮುಳುಗಿಸಿ ಎತ್ತುವುದು), ಪುನರ್ವಶ, ಮತ್ತು ನಿಗೂಢ ಸ್ವತ್ತುಗಳನ್ನು ಸುಡುವುದು, ಪಶ್ಚಾತ್ತಾಪದ ಕೆಲವು ನಿದರ್ಶನಗಳು. ಪಶ್ಚಾತ್ತಾಪ ಪದವು ಧರ್ಮಗ್ರಂಥಗಳಲ್ಲಿ ಎದ್ದುಕಾಣುವಂತೆ ಬರುತ್ತದೆ. ಹಳೆ ಒಡಂಬಡಿಕೆ ಮತ್ತು ಹೊಸ ಒಡಂಬಡಿಕೆಯಲ್ಲಿ ಪಶ್ಚಾತ್ತಾಪದ ಬಗ್ಗೆ ಅನೇಕ ಬಾರಿ ಬರುತ್ತದೆ.

## ಇಸ್ಲಾಂ
ತೌಬಾ ಎನ್ನುವ ಪದವನ್ನು ಕುರಾನ್‍ನಲ್ಲಿ ಉಲ್ಲೇಖಿಸಲಾಗಿದೆ. ಇಸ್ಲಾಮೀ ಸನ್ನಿವೇಶದಲ್ಲಿ, ಅದು ಅಲ್ಲಾಹನು ನಿಷೇಧಿಸಿರುವುದನ್ನು ಬಿಟ್ಟುಬಿಡುವ ಕ್ರಿಯೆ ಮತ್ತು ಅವನು ಆದೇಶಿಸಿದಂತೆ ಹಿಂತಿರುಗುವುದನ್ನು ಸೂಚಿಸುತ್ತದೆ. ಪಶ್ಚಾತ್ತಾಪದ ಕ್ರಿಯೆಯು ಪಾಪಗಳನ್ನು ತೊಡೆದುಹಾಕುತ್ತದೆ ಮತ್ತು ಸ್ವರ್ಗಕ್ಕೆ ಹೋಗುವ ಅವಕಾಶ ನೀಡುತ್ತದೆ.

ವರ್ಗ:ಧಾರ್ಮಿಕ ಪರಿಭಾಷೆ
ವಿನೋದ್ ಖನ್ನಾ

thumb

**ವಿನೋದ್ ಖನ್ನಾ** (6 ಅಕ್ಟೋಬರ್ 1946 – 27 ಎಪ್ರಿಲ್ 2017) ಒಬ್ಬ ಭಾರತೀಯ ನಟ ಮತ್ತು ಬಾಲಿವುಡ್ ಚಿತ್ರಗಳ ನಿರ್ಮಾಪಕರಾಗಿದ್ದರು. ಅವರು ಎರಡು ಬಾರಿ ಫ಼ಿಲ್ಮ್‌ಫ಼ೇರ್ ಪ್ರಶಸ್ತಿ ಗೆದ್ದಿದ್ದರು. ಅವರು ಸಕ್ರಿಯ ರಾಜಕಾರಣಿಯೂ ಆಗಿದ್ದರು ಮತ್ತು ಗುರ್ದಾಸ್‍ಪುರ್ ಕ್ಷೇತ್ರದಿಂದ ಈಗಿನ ಸಂಸದರಾಗಿದ್ದರು (1998-2009 ಮತ್ತು 2014-2017 ನಡುವೆ)

ಖನ್ನಾ ಅನೇಕ ಚಿತ್ರಗಳಲ್ಲಿ ಮುಖ್ಯ ಪಾತ್ರಗಳಲ್ಲಿ ಕಾಣಿಸಿಕೊಂಡರು ಮತ್ತು ಮೇರೆ ಅಪ್ನೆ, ಮೇರಾ ಗಾಂವ್ ಮೇರಾ ದೇಶ್, ಗದ್ದಾರ್, ಜೇಯ್ಲ್ ಯಾತ್ರಾ, ಇಮ್ತಿಹಾನ್, ಮುಕದ್ದರ್ ಕಾ ಸಿಕಂದರ್, ಇನ್ಕಾರ್, ಕಚ್ಚೆ ಧಾಗೆ, ಅಮರ್ ಅಕ್ಬರ್ ಆ್ಯಂಥನಿ, ರಾಜ್‍ಪುತ್, ಕುರ್ಬಾನಿ, ಕುದ್ರತ್, ದಯಾವಾನ್, ಕಾರ್‍ನಾಮಾ ಮತ್ತು ಜುರ್ಮ್ ಚಿತ್ರಗಳಲ್ಲಿನ ಅಭಿನಯಕ್ಕಾಗಿ ಸ್ಮರಣೀಯರಾಗಿದ್ದಾರೆ.

೧೯೬೮ರಲ್ಲಿ ಪಾದಾರ್ಪಣೆ ಮಾಡಿದ ನಂತರ, ಖನ್ನಾ ಮೊದಲು ಸಣ್ಣ ಮತ್ತು ಖಳನಟನ ಪಾತ್ರಗಳಲ್ಲಿ ನಟಿಸಿದರು. ಮೇರೆ ಅಪ್ನೆ ಚಿತ್ರದಲ್ಲಿನ ಅವರ ಕೋಪಗೊಂಡ ಯುವಕನ ಪಾತ್ರ, ಸೂಪರ್‍ಹಿಟ್ ಚಿತ್ರ ಮೇರಾ ಗಾಂವ್ ಮೇರಾ ದೇಶ್ ಚಿತ್ರದಲ್ಲಿ ಮುಖ್ಯ ಖಳನಟನಾಗಿ ಅವರ ನಕಾರಾತ್ಮಕ ಪಾತ್ರ ಮತ್ತು ವಿಮರ್ಶಾತ್ಮಕವಾಗಿ ಮೆಚ್ಚುಗೆಪಡೆದ ಚಿತ್ರ ಅಚಾನಕ್‍ನಲ್ಲಿ ಅವರ ಪಾತ್ರ ಮೆಚ್ಚುಗೆಪಡೆದವು.

೧೯೮೨ರಲ್ಲಿ, ತಮ್ಮ ಚಿತ್ರವೃತ್ತಿಯ ಉತ್ತುಂಗದಲ್ಲಿದ್ದಾಗ, ಖನ್ನಾ ತಾತ್ಕಾಲಿಕವಾಗಿ ಚಿತ್ರೋದ್ಯಮವನ್ನು ತ್ಯಜಿಸಿ ತಮ್ಮ ಆಧ್ಯಾತ್ಮಿಕ ಗುರು ಓಶೊ ರಜನೀಶ್‍ರನ್ನು ಅನುಸರಿಸಿದರು. ೫ ವರ್ಷಗಳ ವಿರಾಮದ ನಂತರ, ಅವರು ಹಿಂದಿ ಚಿತ್ರೋದ್ಯಮಕ್ಕೆ ಹಿಂತಿರುಗಿ ಬಂದು ಇನ್ಸಾಫ಼್ ಮತ್ತು ಸತ್ಯಮೇವ್ ಜಯತೆ ಎಂಬ ಒಂದರ ಹಿಂದೆ ಮತ್ತೊಂದು ಹಿಟ್ ಚಿತ್ರಗಳನ್ನು ನೀಡಿದರು.

ಖನ್ನಾರನ್ನು ಬಾಲಿವುಡ್‍ನ ಅತ್ಯಂತ ಸುಂದರ ಮುಖ್ಯನಟರ ಪೈಕಿ ಒಬ್ಬರೆಂದು ಜನಪ್ರಿಯವಾಗಿ ಪ್ರಶಂಸಿಸಲಾಗಿದೆ.

ಖನ್ನಾ ೨೭ ಎಪ್ರಿಲ್ ೨೦೧೭ರಂದು ಮುಂಬೈನಲ್ಲಿ ಪಿತ್ತಕೋಶದ ಕ್ಯಾನ್ಸರ್‍ನಿಂದ ಕೊನೆಯುಸಿರೆಳೆದರು.

೨೦೧೮ ರಲ್ಲಿ ವಿನೋದ್ ಖನ್ನಾ ಅವರಿಗೆ ಮರಣೋತ್ತರವಾಗಿ ದಾದಾಸಾಹೇಬ್‌ ಫಾಲ್ಕೆ ಪ್ರಶಸ್ತಿ ನೀಡಲಾಗಿದೆ

## ಉಲ್ಲೇಖಗಳು
ವರ್ಗ:ಬಾಲಿವುಡ್ ನಟರು
ವರ್ಗ:ದಾದಾಸಾಹೇಬ್ ಫಾಲ್ಕೆ ಪ್ರಶಸ್ತಿ ಪುರಸ್ಕೃತರು
ವೈದಿಕ ಸ್ವರಘಾತ

ವೈದಿಕ ಸಂಸ್ಕೃತದ ಸ್ವರಘಾತ, ಅಥವಾ ಸಂಕ್ಷಿಪ್ತತೆಗಾಗಿ **ವೈದಿಕ ಸ್ವರಘಾತ**ವನ್ನು ಸಂಸ್ಕೃತ ವ್ಯಾಕರಣಕಾರರು ಸಾಂಪ್ರದಾಯಿಕವಾಗಿ ಮೂರು ಗುಣಮಟ್ಟಗಳಾಗಿ ವಿಭಜಿಸುತ್ತಾರೆ, ***ಉದಾತ್ತ*** (ತೀಕ್ಷ್ಣ ಉಚ್ಚಾರಣೆ, ಸ್ವರದ ಮೇಲ್ಮಟ್ಟ), ***ಅನುದಾತ್ತ*** (ತಗ್ಗು ಉಚ್ಚಾರಣೆ, ಸ್ವರದ ಕೆಳಮಟ್ಟ) ಮತ್ತು ***ಸ್ವರಿತ*** (ಸ್ವರದ ಇಳಿಯಿತ್ತಿರುವ ಮಟ್ಟ).

ವೈದಿಕ ಸಂಸ್ಕೃತದಲ್ಲಿ ಬಹುತೇಕ ಶಬ್ದಗಳು ಒಂದು ಒತ್ತಿರುವ ಅಕ್ಷರವನ್ನು ಹೊಂದಿರುತ್ತವೆ, ಮತ್ತು ಇದನ್ನು ಸಾಂಪ್ರದಾಯಿಕವಾಗಿ *ಉದಾತ್ತ* ಎಂದು ಕರೆಯಲಾಗುತ್ತದೆ ಮತ್ತು ಪ್ರತಿಲಿಪಿಯಲ್ಲಿ ತೀಕ್ಷ್ಣ ಚಿಹ್ನೆಯೊಂದಿಗೆ (◌́) ಬರೆಯಲಾಗುತ್ತದೆ. ಮರುಪಡೆದ ಶಬ್ದಗಳಲ್ಲಿ ಆ ಸ್ವರಘಾತದ ಸ್ಥಾನ ಸಾಮಾನ್ಯವಾಗಿ ಪೂರ್ವ ಇಂಡೋ-ಯೂರೋಪಿಯನ್ ಘಾತದ ಸ್ಥಾನವನ್ನು ಪ್ರತಿಬಿಂಬಿಸುತ್ತದೆ, ಇದರರ್ಥ ಅದು ಮುಕ್ತವಾಗಿತ್ತು ಮತ್ತು ಹಾಗಾಗಿ ಶಬ್ದದ ಆಕಾರದಿಂದ ಉಚ್ಚಾರಣೆಯನ್ನು ಊಹಿಸಲಾಗುತ್ತಿರಲಿಲ್ಲ. ಕೆಲವು ಶಬ್ದಗಳು ಒತ್ತಿರುವ ಅಕ್ಷರವನ್ನು ಹೊಂದಿರುವುದಿಲ್ಲ, ಮತ್ತು ಕೇವಲ ಒತ್ತಿರದ ಅಕ್ಷರಗಳನ್ನು ಒಳಗೊಂಡಿರುತ್ತವೆ.

ಒತ್ತಿರದ ಅಕ್ಷರಗಳನ್ನು *ಅನುದಾತ್ತ* ಎಂದು ಕರೆಯಲಾಗುತ್ತದೆ ಮತ್ತು ಪ್ರತಿಲಿಪಿಯಲ್ಲಿ ಚಿಹ್ನೆ ಹೊಂದಿರುವುದಿಲ್ಲ. ಉಚ್ಚಾರಣಾ ದೃಷ್ಟಿಯಿಂದ, ಒತ್ತಿರುವ ಋಗ್ವೇದಿಕ ಅಕ್ಷರ ಮೇಲ್ ಸ್ವರಮಟ್ಟವಾಗಿ (ಉಬ್ಬಿನ ಬದಲು) ಎತ್ತರದ ಲಕ್ಷಣ ಹೊಂದಿತ್ತು, ಮತ್ತು ತಕ್ಷಣವೇ ಮುಂದಿನ ಅಕ್ಷರದಲ್ಲಿ ಇಳಿಯುತ್ತಿತ್ತು. ಮುಂದಿನ ಅಕ್ಷರದಲ್ಲಿನ ಇಳಿ ಮಟ್ಟವನ್ನು *ಸ್ವರಿತ* ಎಂದು ಕರೆಯಲಾಗುತ್ತದೆ. ಉದಾಹರಣೆಗೆ, ಋಗ್ವೇದದ ಮೊದಲ ಪಾದದಲ್ಲಿ
:*ಅಗ್ನಿಮ್ ಈಳೆ ಪುರೋಹಿತಮ್*
:"ಅಗ್ನಿ ನಾನು ಪುರೋಹಿತನನ್ನು ಕೊಂಡಾಡುತ್ತೇನೆ."
ಲಿಪ್ಯಂತರದ ಅರ್ಥ ಎಂಟು ಅಕ್ಷರಗಳು ಕೆಳಗಿನ ಸ್ವರಭಾರವನ್ನು ಹೊಂದಿವೆ
:ಅ-ಉ-ಸ-ಅ-ಅ-ಉ-ಸ-ಅ (ಅ=ಅನುದಾತ್ತ, ಉ=ಉದಾತ್ತ, ಸ=ಸ್ವರಿತ),
ಅಥವಾ ಸಾಂಕೇತಿಕವಾಗಿ,
:
*ಈಳೆ* ಸೀಮಿತ ಕ್ರಿಯಾಪದ ಮತ್ತು ಹಾಗಾಗಿ *ಉದಾತ್ತ* ಹೊಂದಿಲ್ಲ, ಆದರೆ ಅದರ ಮೊದಲ ಅಕ್ಷರ *ಸ್ವರಿತ* ಏಕೆಂದರೆ ಹಿಂದಿನ ಅಕ್ಷರ *ಉದಾತ್ತ*ವಾಗಿತ್ತು. ವೈದಿಕ ಛಂದ ವೈದಿಕ ಸ್ವರಘಾತವನ್ನು ಅವಲಂಬಿಸಿಲ್ಲ ಮತ್ತು ಪ್ರತ್ಯೇಕವಾಗಿ ಅಕ್ಷರ ಭಾರದಿಂದ ನಿರ್ಧಾರಿತವಾಗುತ್ತದೆ, ಮತ್ತು ಹಾಗಾಗಿ ಛಂದದ ದೃಷ್ಟಿಯಿಂದ, ಪಾದವನ್ನು ಕೆಳಗಿನಂತೆ ಓದಬಹುದು
:

## ಉಲ್ಲೇಖಗಳು
ವರ್ಗ:ಸಂಸ್ಕೃತ
ಬಾಹುಬಲಿ 2:ದ ಕನ್ಕ್ಲೂಝ಼ನ್

'** ಬಾಹುಬಲಿ ದಿ ಬಿಗಿನಿಂಗ್ **'

***ಬಾಹುಬಲಿ 2: ದ ಕನ್‍ಕ್ಲೂಝ಼ನ್*** ಇದು ಎಸ್. ಎಸ್. ರಾಜಮೌಳಿ ನಿರ್ದೇಶಿಸಿದ ೨೦೧೭ರ ಒಂದು ಭಾರತೀಯ ಕಾವ್ಯಾಧಾರಿತ ಕಲ್ಪನಾ ಚಲನಚಿತ್ರ. ಅದು ಬಾಹುಬಲಿ: ದ ಬಿಗಿನಿಂಗ್ ಚಿತ್ರದ ಮುಂದುವರಿದ ಭಾಗ. ಆರಂಭದಲ್ಲಿ, ಎರಡೂ ಭಾಗಗಳನ್ನು ೨೫೦ ಕೋಟಿ ರೂ. ನ ಬಜೆಟ್‍ನಲ್ಲಿ ಜಂಟಿಯಾಗಿ ನಿರ್ಮಿಸಲಾಗಿತ್ತು, ಆದರೆ ಎರಡನೇ ಭಾಗದ ಬಜೆಟ್ ಅನ್ನು ನಂತರ ಹೆಚ್ಚಿಸಲಾಯಿತು. ಬಾಹುಬಲಿ 2: ದ ಕನ್‍ಕ್ಲೂಝ಼ನ್ ೫೦೦ ಕೋಟಿ ರೂ. ದೊಂದಿಗೆ ಅತ್ಯಂತ ಹೆಚ್ಚಿನ ಬಿಡುಗಡೆಯ ಮೊದಲಿನ ವ್ಯಾಪಾರದ ದಾಖಲೆ ನಿರ್ಮಿಸಿದೆ. ಚಿತ್ರವನ್ನು ೨೮ ಎಪ್ರಿಲ್ ೨೦೧೭ರಂದು ವಿಶ್ವಾದ್ಯಂತ ಬಿಡುಗಡೆ ಮಾಡಲಾಯಿತು. ಬಾಹುಬಲಿ 2 ಫ಼ೋರ್‍ಕೆ ಎಚ್‍ಡಿ ಫ಼ಾರ್ಮ್ಯಾಟ್‍ನಲ್ಲಿ ಬಿಡುಗಡೆ ಮಾಡಲಾದ ಮೊದಲ ತೆಲುಗು ಚಿತ್ರವಾಗಿತ್ತು. ಚಲನಚಿತ್ರದ ಬಿಡುಗಡೆ ದಿನಾಂಕಕ್ಕೆ ಮುಂಚೆ ಸುಮಾರು ೨೦೦ ಪರದೆಗಳನ್ನು ೪ಕೆ ಪ್ರಕ್ಷೇಪಕಗಳಿಗೆ ಉನ್ನತೀಕರಿಸಲಾಗುತ್ತಿದೆ ಎಂದು ಅಂದಾಜಿಸಲಾಗಿದೆ. ಬಾಹುಬಲಿ 2 ಕೇವಲ ಮೂರು ದಿನಗಳಲ್ಲಿ ಎಲ್ಲ ಭಾಷೆಗಳಲ್ಲಿ ವಿಶ್ವಾದ್ಯಂತ ೫೦೦ ಕೋಟಿ ರೂ. ಗಿಂತ ಹೆಚ್ಚು ಗಳಿಕೆ ಮಾಡಿದ ಮೊದಲ ಭಾರತೀಯ ಚಲನಚಿತ್ರವೆನಿಸಿತು.

ತಾರಗಣದಲ್ಲಿ ಪ್ರಭಾಸ್, ರಾನಾ ದಗ್ಗುಬಾಟಿ, ಅನುಷ್ಕಾ ಶೆಟ್ಟಿ, ತಮನ್ನಾ, ಸತ್ಯರಾಜ್, ರಮ್ಯಾ ಕೃಷ್ಣ ಮುಂತಾದವರಿದ್ದಾರೆ. ಎಮ್. ಎಮ್. ಕೀರವಾಣಿ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ.

## ತಾರಾಗಣ
* ಪ್ರ್ರಭಾಸ್ - ಆಮರೇಂದ್ರ ಬಾಹುಬಲಿ ಮತ್ತು ಶಿವುಡು/ಮಹೇಂದ್ರ ಬಾಹುಬಲಿ
* ರಾಣಾ ದಗ್ಗುಬಾಟಿ - ಬಲ್ಲಾಳದೇವ
* ಅನುಷ್ಕಾ ಶೆಟ್ಟಿ - ದೇವಸೇನಾ
* ರಮ್ಯ ಕೃಷ್ಣ - ಶಿವಗಾಮಿ
* ಸತ್ಯರಾಜ್ - ಕಟ್ಟಪ್ಪ
* ನಾಸರ್ - ಬಿಜ್ಜಳದೇವ
* ಕನ್ನಡ - ಕುಮಾರವರ್ಮ
* ತಮನ್ನಾ 
* ಸುದೀಪ - ಅಸ್ಲಾಂ ಖಾನ್,
* ಆದಿವಿಶೇಷು - ಭದ್ರ

## ಹಾಡುಗಳು
### '** ಬಾಹುಬಲಿ ದಿ ಕನ್ಕ್ಲೂಜನ್ **' 
* ಒಕ ಪ್ರಾಣಂ
* ಸಾಹೋರೆ ಬಾಹುಬಲಿ
* ಹಂಸ ನಾವ
* ದಂಡಾಲಯ್ಯ

## ಉಲ್ಲೇಖಗಳು
[[ವರ್ಗ: ಚಲನಚಿತ್ರಗಳು]
ಅಂಕಗಣಿತದ ಮೂಲಭೂತ ಪ್ರಮೇಯ

**ಅಂಕಗಣಿತದ ಮೂಲಭೂತ ಪ್ರಮೇಯ** ಒಂದಕ್ಕಿಂತ ಅಧಿಕವಾಗಿರುವ ಯಾವುದೇ ಧನ ಪೂರ್ಣಾಂಕವನ್ನು ಅವಿಭಾಜ್ಯಗಳ ಗುಣಲಬ್ದವಾಗಿ ನಿರೂಪಿಸಬಹುದು.ಅಪವರ್ತನಗಳ ಅನುಕ್ರಮದ ಹೊರತಾಗಿ ಈ ನಿರೂಪಣೆ ಏಕೈಕ.ಇದು ಯೂಕ್ಲಿಡ್ಡನ ಕೊಡುಗೆ.  ಹಾಗೇ ಅವಿಭಾಜ್ಯಗಳನ್ನು  ಸ್ವಾಭಾವಿಕ ಸಂಖ್ಯೆಗಳ "ಪ್ರಮುಖ ನಿರ್ಮಾಣದ ಇಟ್ಟಿಗೆಗಳು" ಎಂದು ಪರಿಗಣಿಸಬಹುದು. ಉದಾಹರಣೆಗೆ, ನಾವು ಹೀಗೆ ಬರೆಯಲು ಸಾಧ್ಯವಿದೆ:
:

ಈ ಉದಾಹರಣೆಯಲ್ಲಿರುವ ಹಾಗೆ, ಒಂದೇ ಅವಿಭಾಜ್ಯ ಅಪವರ್ತನ ಅನೇಕ ಬಾರಿ ಉಂಟಾಗಬಹುದು. ಒಂದು ವಿಭಜನೆ 
:*n* = *p* ೧ · *p* ೨ ·... · *p* *t* 
*n* ಸಂಖ್ಯೆಯ (ನಿಯಮಿತವಾಗಿ ಅನೇಕ) ಅವಿಭಾಜ್ಯ ಅಪವರ್ತನಗಳು *p* ೧, *p* ೨,... to *p* *t*  ನ್ನು *n* ನ *ಅವಿಭಾಜ್ಯ ಅಪವರ್ತನೀಕರಣ* ಎಂದು ಕರೆಯಲಾಗುತ್ತದೆ. ಅಪವರ್ತನದ ಕ್ರಮಗಳಿಗೆ ಹೊರತಾಗಿ ಅವಿಭಾಜ್ಯಗಳ ಒಳಗೆ ಯಾವುದೇ ಅಪವರ್ತನೀಕರಣ ಅನನ್ಯವಾಗಿರುತ್ತದೆ ಎಂದು ಹೇಳಲು ಅಂಕಗಣಿತದ ಮೂಲಭೂತ ಪ್ರಮೇಯವನ್ನು ಹೊಸ ರೀತಿಯಲ್ಲಿ ಬರೆಯಬಹುದಾಗಿದೆ. ಆದ್ದರಿಂದ, ಅದಾಗ್ಯೂ ಇದನ್ನು ದೊಡ್ಡ ಸಂಖ್ಯೆಗಳಿಗೆ ಅನುಷ್ಠಾನಗೊಳಿಸಲು ಹಲವು ಅವಿಭಾಜ್ಯ ಅಪವರ್ತನೀಕರಣ ಕ್ರಮಾವಳಿಗಳಿವೆ, ಅವು ಎಲ್ಲವು ಒಂದೇ ಫಲಿತಾಂಶವನ್ನು ನೀಡಬೇಕು.ಎಲ್ಲಾ ಅವಿಭಾಜ್ಯಗಳ ಗುಂಪನ್ನು ಹೆಚ್ಚಾಗಿ **P** ಮೂಲಕ ಸೂಚಿಸಲಾಗುತ್ತದೆ.
## ಉಲ್ಲೇಖಗಳು
ವರ್ಗ:ಗಣಿತ
ವರ್ಗ:ಅಂಕಿಗಳು
ಅಂಕಗಣಿತೀಯ ತಾರ್ಕಿಕ ಘಟಕ

circuitry of the 74181 integrated circuit, which is a simple four-bit ALU]]

**ಅಂಕಗಣಿತೀಯ ತಾರ್ಕಿಕ ಘಟಕ** ಕಂಪ್ಯೂಟರ್‍ನಲ್ಲಿ ಕೇಂದ್ರೀಯ ಪ್ರಕ್ರಿಯಾ ಘಟಕದೊಳಗಿರುವ ಮಂಡಲಗಳು. ಇಲ್ಲಿ ಅಂಕಗಣಿತೀಯ/ತಾರ್ಕಿಕ ಪರಿಕರ್ಮಗಳು ನಿರ್ವಹಿಸಲ್ಪಡುತ್ತವೆ. ಇದನ್ನು ಆಂಗ್ಲ ಭಾಷೆಯಲ್ಲಿ ALU ಎಂದು ನಿರ್ದೇಶಿಸುತ್ತಾರೆ.
ಇದು ಪೂರ್ಣಾಂಕ ದ್ವಿಮಾನ ಸಂಖ್ಯೆಗಳ ಮೇಲೆ ಅಂಕಗಣಿತ ಮತ್ತು ಬಿಟ್‌ವೈಸ್ ಕಾರ್ಯಾಚರಣೆಗಳನ್ನು ನಿರ್ವಹಿಸುತ್ತದೆ . ಇದು ಫ್ಲೋಟಿಂಗ್-ಪಾಯಿಂಟ್ ಘಟಕ (FPU) ಗೆ ವಿರುದ್ಧವಾಗಿದೆ, ಇದು ಫ್ಲೋಟಿಂಗ್-ಪಾಯಿಂಟ್ ಸಂಖ್ಯೆಗಳ ಮೇಲೆ ಕಾರ್ಯನಿರ್ವಹಿಸುತ್ತದೆ. ALUಗಳು, ಕಂಪ್ಯೂಟರ್‌ಗಳ ಕೇಂದ್ರ ಸಂಸ್ಕರಣಾ ಘಟಕ (CPU), FPU ಮತ್ತು ಗ್ರಾಫಿಕ್ಸ್ ಸಂಸ್ಕರಣಾ ಘಟಕ (GPU) ಸೇರಿದಂತೆ ಹಲವು ರೀತಿಯ ಕಂಪ್ಯೂಟಿಂಗ್ ಸರ್ಕ್ಯೂಟ್‌ಗಳ ಮೂಲ ಅಡಿಪಾಯವಾಗಿದೆ. ಒಂದೇ CPU, FPU, ಅಥವಾ GPU ಬಹು ALU ಗಳನ್ನು ಒಳಗೊಂಡಿರಬಹುದು. 

ALU ಗೆ ಒಳಸೇರಿಕೆ(ಇನ್‌ಪುಟ್‌)ಗಳು ಕಾರ್ಯನಿರ್ವಹಿಸಬೇಕಾದ ಡೇಟಾಗಳು. ಇವುಗಳನ್ನು ಆಪರಾಂಡ್‌ಗಳು ಎಂದು ಕರೆಯಲಾಗುತ್ತದೆ ಮತ್ತು ನಿರ್ವಹಿಸಬೇಕಾದ ಕಾರ್ಯಾಚರಣೆಯನ್ನು ಸೂಚಿಸುವ ಕೋಡ್; ALU ನ ಹುಟ್ಟುವಳಿ( ಔಟ್‌ಪುಟ್) ನಿರ್ವಹಿಸಿದ ಕಾರ್ಯಾಚರಣೆಯ ಫಲಿತಾಂಶವಾಗಿದೆ. ಅನೇಕ ವಿನ್ಯಾಸಗಳಲ್ಲಿ, ALU ಮತ್ತು ಬಾಹ್ಯ ಸ್ಥಿತಿ ನೋಂದಣಿಗಳ ನಡುವೆ ಕ್ರಮವಾಗಿ ಹಿಂದಿನ ಕಾರ್ಯಾಚರಣೆ ಅಥವಾ ಪ್ರಸ್ತುತ ಕಾರ್ಯಾಚರಣೆಯ ಬಗ್ಗೆ ಮಾಹಿತಿಯನ್ನು ಒದಗಿಸುವ ಸ್ಥಿತಿ ಇನ್‌ಪುಟ್‌ಗಳು ಅಥವಾ ಔಟ್‌ಪುಟ್‌ಗಳು ಅಥವಾ ಎರಡೂ ಇರುತ್ತವೆ. 

## ಸಂಕೇತಗಳು 
ALU ವಿವಿಧ ಇನ್‌ಪುಟ್‌ಗಳು ಮತ್ತು ಔಟ್‌ಪುಟ್‌ಗಳನ್ನು ಹೊಂದಿದೆ. ಅವು ALU ಮತ್ತು ಬಾಹ್ಯ ಸರ್ಕ್ಯೂಟ್ರಿಯ ನಡುವೆ ಡಿಜಿಟಲ್ ಸಿಗ್ನಲ್‌ಗಳನ್ನು ವರ್ಗಾಯಿಸಲು ಅನುವು ಮಾಡಿಕೊಡುವ ವಿದ್ಯುತ್ ಭಾಗಗಳಾಗಿವೆ. ALU ಕಾರ್ಯನಿರ್ವಹಿಸುತ್ತಿರುವಾಗ, ಬಾಹ್ಯ ಸರ್ಕ್ಯೂಟ್ರಿಯು ALU ನ ಇನ್‌ಪುಟ್‌ಗಳಿಗೆ ಸಿಗ್ನಲ್‌ಗಳನ್ನು ಅನ್ವಯಿಸುತ್ತದೆ ಮತ್ತು ALU ಪ್ರತಿಯಾಗಿ ಉಳಿದ ಸಿಗ್ನಲ್‌ಗಳನ್ನು ಹೊರಗೆ ಕಳುಹಿಸುತ್ತದೆ.

### ಡೇಟಾ 
ಒಂದು ಮೂಲ ALU ಮೂರು ದತ್ತಾಂಶ ಬಸ್‌ಗಳನ್ನು ಹೊಂದಿದ್ದು, ಪ್ರತಿಯೊಂದೂ ಎರಡು ಇನ್‌ಪುಟ್‌ಗಳು (A, B) ಮತ್ತು ಒಂದು ಔಟ್‌ಪುಟ್ (Y) ಅನ್ನು ಹೊಂದಿರುತ್ತದೆ. ಪ್ರತಿಯೊಂದು ಬಸ್ ದ್ವಿಮಾನ ಸಂಖ್ಯೆಯನ್ನು ಪ್ರತಿನಿಧಿಸುವ ಸಂಕೇತಗಳ ಗುಂಪಾಗಿದೆ. ವಿಶಿಷ್ಟವಾಗಿ, A, B ಮತ್ತು Y ಬಸ್ ಅಗಲಗಳು ಒಂದೇ ಆಗಿರುತ್ತವೆ, ಅಥವಾ ಪ್ರತಿ ಬಸ್‌ನಲ್ಲಿರುವ ಸಂಕೇತಗಳ ಸಂಖ್ಯೆ ಒಂದೇ ಆಗಿರುತ್ತದೆ. ಈ ಬಸ್ ಅಗಲಗಳು ಪ್ರೊಸೆಸರ್‌ನ ವಿಶಿಷ್ಟ ಆಪರೇಟಿಂಗ್ ಸಿಸ್ಟಮ್‌ಗೆ ಸಹ ಸೂಕ್ತವಾಗಿವೆ.

### ಆಪ್‌ಕೋಡ್ 
ಆಪ್ಕೋಡ್ ಇನ್‌ಪುಟ್ ಸಮಾನಾಂತರ ಬಸ್ ಆಗಿ ಕಾರ್ಯನಿರ್ವಹಿಸುತ್ತದೆ, ALU ಯಾವ ಕಾರ್ಯಾಚರಣೆಯನ್ನು ನಿರ್ವಹಿಸಬೇಕು ಎಂಬುದನ್ನು ನಿರ್ದಿಷ್ಟಪಡಿಸುವ ಸಂಕೇತವನ್ನು ಕಳುಹಿಸುತ್ತದೆ. ಈ ಸಂಕೇತ ALU (ಅಂಕಗಣಿತ ತರ್ಕ ಘಟಕ) ಗೆ ಅಂಕಗಣಿತ (ಉದಾ., ಸಂಕಲನ, ಗುಣಾಕಾರ, ಭಾಗಾಕಾರ) ಅಥವಾ ತರ್ಕ ಕಾರ್ಯಾಚರಣೆಗಳನ್ನು (ಉದಾ., ಹೋಲಿಕೆ, ಬೂಲಿಯನ್ ಕಾರ್ಯಾಚರಣೆಗಳು) ನಿರ್ವಹಿಸಲು ಸೂಚನೆಯಾಗಿದೆ. ನಂತರ ALU ಈ ಸಂಕೇತವನ್ನು ಆಧರಿಸಿ ಅಗತ್ಯವಿರುವ ಕಾರ್ಯಾಚರಣೆಯನ್ನು ಆಯ್ಕೆ ಮಾಡುತ್ತದೆ ಮತ್ತು ನಿರ್ದಿಷ್ಟಪಡಿಸಿದ ಕಾರ್ಯಾಚರಣೆಯನ್ನು ನಿರ್ವಹಿಸುತ್ತದೆ. ಆಪ್ಕೋಡ್‌ನ ಗಾತ್ರ (ಬಸ್ ಅಗಲ) ALU ಎಷ್ಟು ವಿಭಿನ್ನ ಕಾರ್ಯಾಚರಣೆಗಳನ್ನು ಮಾಡಬಹುದು ಎಂಬುದನ್ನು ನಿರ್ಧರಿಸುತ್ತದೆ. ಉದಾಹರಣೆಗೆ, ನಾಲ್ಕು-ಬಿಟ್ ಆಪ್ಕೋಡ್ 16 ವಿಭಿನ್ನ ಕಾರ್ಯಾಚರಣೆಗಳನ್ನು ಪ್ರತಿನಿಧಿಸಬಹುದು. ವಿಶಿಷ್ಟವಾಗಿ, LU ಆಪ್ಕೋಡ್ ಯಂತ್ರ ಭಾಷೆಯ ಆಪ್ಕೋಡ್‌ಗಿಂತ ಭಿನ್ನವಾಗಿರುತ್ತದೆ, ಆದರೂ ಇದು ಕೆಲವೊಮ್ಮೆ ಸಾಫ್ಟ್‌ವೇರ್ ಪ್ರೋಗ್ರಾಂನ ಬಿಟ್‌ವೈಸ್ ಪ್ರಾತಿನಿಧ್ಯವಾಗಿರಬಹುದು ಅಥವಾ ನೇರವಾಗಿ ಯಂತ್ರ ಕೋಡ್‌ನಲ್ಲಿರಬಹುದು .
 .

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* ALU and its Micro-operations: Bitwise, Arithmetic and Shift 
* A Simulator of Complex ALU in MATLAB 

ವರ್ಗ:ಗಣಕ ವಿಜ್ಞಾನ
ವರ್ಗ:ಗಣಕಯಂತ್ರ
ಅಂಗವಿಕಾಸ

by a "toolkit" of genes which switch development on and off at precise times and places. Here, gap genes in the fruit fly are switched on by genes such as *bicoid*, setting up stripes which create the body's segmental form.]]

. Live cells were stained with DiI (red) or DiO (green). The red cells were genetically altered and express higher levels of E-cadherin than the green cells. The mixed culture forms large multi-cellular aggregates.]]

**ಅಂಗವಿಕಾಸ** ಭ್ರೂಣ ಬೆಳವಣಿಗೆಯ ಆದಿಯಲ್ಲಿ ಜೀವಕೋಶ ಹಾಗೂ ಊತಕಗಳ ವಿಭೇದನ ಪ್ರಕ್ರಿಯೆ ನಡೆದು ಯಾವ ಜೀವಕೋಶ ಯಾ ಊತಕ ಯಾವ ಅಂಗವಾಗಿ ಬೆಳೆದು ಪರಿಪೂರ್ಣ ರೂಪವನ್ನು ಪಡೆಯಬೇಕು ಎಂಬುದರ ನಿರ್ಣಯವು ಈ ಹಂತದಲ್ಲಿ ನಡೆದು, ಅದರಂತೆ ಅವು ಬೆಳೆಯುವ ಕ್ರಿಯೆ. ಇದು ಜೀವವಿಕಾಸದ  ಮೂಲ ಅಂಶಗಳಲ್ಲೊಂದು.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*Artificial Life model of multicellular morphogenesis with autonomously generated gradients for positional information
*Turing's theory of morphogenesis validated

ವರ್ಗ:ಜೀವಶಾಸ್ತ್ರ
ವರ್ಗ:ಅಂಗಗಳು
ಅಂಗ್ವಾಂತಿಬೊ

**ಅಂಗ್ವಾಂತಿಬೊ** ಕಾಡುಪಾವವನ್ನು ಹೋಲುವ ಪ್ರಾಣಿ.ಗೋಲ್ಡನ್ ಪೊಟ್ಟೋಸ್ ಎಂದೂ ಕರೆಯುತ್ತಾರೆ.
## ನಿವಾಸ
ಪಶ್ಚಿಮ ಆಫ್ರಿಕದ ಉಷ್ಣವಲಯದ ಕಾಡುಗಳಲ್ಲಿ ಕಾಣಬರುತ್ತವೆ.ನೈಜೀರಿಯ,ಕ್ಯಾಮರೂನ್ ಮತ್ತು ಕಾಂಗೋಗಳಲ್ಲಿ ಹೆಚ್ಚಾಗಿ ಕಾಡುಗಳಲ್ಲಿರುತ್ತವೆ. ವೃಕ್ಷಗಳ ಮೇಲೆ ವಾಸಿಸುತ್ತವೆ.ಒಬ್ಬಂಟಿಯಾಗಿರುಲು ಬಯಸುತ್ತವೆ.
## ಲಕ್ಷಣಗಳು
ಹೆಚ್ಚಾಗಿ ಕಾಡುಪಾಪವನ್ನು ಹೋಲುತ್ತವೆ. ೨೨ರಿಂದ ೩೦ ಸೆಂಟಿಮೀಟರ್‍ಗಳಷ್ಟು ಎತ್ತರವಿರುತ್ತವೆ.ರೋಮಗಳು ಹಳದಿ ಅಥವಾ ಚಿನ್ನದ ಬಣ್ಣವಿರುತ್ತವೆ.
## ಅಹಾರ
ಕೀಟಗಳು ಮತ್ತು ಹಣ್ಣುಗಳು ಅಹಾರ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Primate Info Net *Arctocebus* Factsheets

ವರ್ಗ:ಪ್ರಾಣಿಗಳು
ಪಥ್ಯಮಾಡುವಿಕೆ

**ಪಥ್ಯಮಾಡುವುದು** ದೇಹದ ತೂಕವನ್ನು ಇಳಿಸಲು, ಕಾಪಾಡಿಕೊಳ್ಳಲು, ಅಥವಾ ಹೆಚ್ಚಿಸಲು ಆಹಾರವನ್ನು ನಿಯಂತ್ರಿತವಾಗಿ ಮತ್ತು ಮೇಲ್ವಿಚಾರಣೆಯಲ್ಲಿ ತಿನ್ನುವ ಅಭ್ಯಾಸ. ಬೇರೆ ಪದಗಳಲ್ಲಿ, ಅದು ಆಹಾರದ ಜಾಗೃತ ನಿಯಂತ್ರಣ ಅಥವಾ ನಿರ್ಬಂಧ. ನಿರ್ಬಂಧಿತ ಆಹಾರಕ್ರಮವನ್ನು ಹಲವುವೇಳೆ ಅಧಿಕ ತೂಕದವರು ಅಥವಾ ಬೊಜ್ಜಿರುವವರು, ಕೆಲವೊಮ್ಮೆ ದೈಹಿಕ ವ್ಯಾಯಾಮದ ಸಂಯೋಜನೆಯಲ್ಲಿ, ದೇಹದ ತೂಕವನ್ನು ಇಳಿಸಲು ಬಳಸುತ್ತಾರೆ. ಕೆಲವು ಜನರು ತೂಕ ಹೆಚ್ಚಿಸಲು ಒಂದು ಆಹಾರಕ್ರಮವನ್ನು ಅನುಸರಿಸುತ್ತಾರೆ. ಆಹಾರಕ್ರಮಗಳನ್ನು ಸ್ಥಿರ ದೈಹಿಕ ತೂಕ ಕಾಪಾಡಿಕೊಳ್ಳಲು ಮತ್ತು ಆರೋಗ್ಯ ಸುಧಾರಿಸಲೂ ಬಳಸಬಹುದು. ನಿರ್ದಿಷ್ಟವಾಗಿ, ಮಧುಮೇಹವನ್ನು ತಡೆಗಟ್ಟಲು ಅಥವಾ ಇಲಾಜು ಮಾಡಲು ಆಹಾರಕ್ರಮಗಳನ್ನು ವಿನ್ಯಾಸಗೊಳಿಸಬಹುದು.

ತೂಕ ಇಳಿತವನ್ನು ಪ್ರೋತ್ಸಾಹಿಸುವ ಆಹಾರಕ್ರಮಗಳನ್ನು ಈ ರೀತಿಯಾಗಿ ವರ್ಗೀಕರಿಸಬಹುದು: ಕಡಿಮೆ ಕೊಬ್ಬಿನ ಆಹಾರಕ್ರಮ, ಕಡಿಮೆ ಕಾರ್ಬೊಹೈಡ್ರೇಟಿನ ಆಹಾರಕ್ರಮ, ಕಡಿಮೆ ಕ್ಯಾಲೊರಿಯ ಆಹಾರಕ್ರಮ, ಬಹಳ ಕಡಿಮೆ ಕ್ಯಾಲೊರಿಯ ಆಹಾರಕ್ರಮ ಮತ್ತು ಬಹಳ ಇತ್ತೀಚೆಗೆ ಹೊಂದಿಕೊಳ್ಳುವ ಆಹಾರಕ್ರಮ. ಆರು ಯಾದೃಚ್ಛಿಕ ನಿಯಂತ್ರಿತ ಪ್ರಯೋಗಗಳ ಹೆಚ್ಚಿನ ವಿಶ್ಲೇಷಣೆಯಲ್ಲಿ ಕಡಿಮೆ ಕ್ಯಾಲೊರಿ, ಕಡಿಮೆ ಕಾರ್ಬೊಹೈಡ್ರೇಟ್, ಮತ್ತು ಕಡಿಮೆ ಕೊಬ್ಬಿನ ಆಹಾರಕ್ರಮಗಳಲ್ಲಿ ಯಾವುದೇ ವ್ಯತ್ಯಾಸ ಕಂಡುಬರಲಿಲ್ಲ, ಮತ್ತು ಎಲ್ಲ ಅಧ್ಯಯನಗಳಲ್ಲಿ ೧೨-೧೮ ತಿಂಗಳ ಅವಧಿಯಲ್ಲಿ ೨-೪ ಕಿಲೊ ತೂಕ ಇಳಿತವಾಗಿತ್ತು. ಸಾಮಾನ್ಯವಾಗಿ, ಕ್ಯಾಲೊರಿ ಸೇವನೆಯನ್ನು ಕಡಿಮೆಗೊಳಿಸುವ ಯಾವುದೇ ಆಹಾರಕ್ರಮ ಅತ್ಯಂತ ಪರಿಣಾಮಕಾರಿ ಆಹಾರಕ್ರಮವಾಗಿರುತ್ತದೆ.

ಪಥ್ಯಮಾಡಿ ತೂಕ ಇಳಿಸಿಕೊಳ್ಳುವುದು, ಅನಾರೋಗ್ಯದವರಿಗೆ ಪ್ರಯೋಜನಕಾರಿಯಾದರೂ, ಸ್ವಲ್ಪಮಟ್ಟಿಗೆ ಆರೋಗ್ಯಕರ ವ್ಯಕ್ತಿಗಳಲ್ಲಿ ಮರಣ ಪ್ರಮಾಣವನ್ನು ಹೆಚ್ಚಿಸಬಹುದು.

ಮೊದಲ ಜನಪ್ರಿಯ ಆಹಾರಕ್ರಮಕ್ಕೆ "ಬ್ಯಾಂಟಿಂಗ್" ಎಂಬ ಹೆಸರು, ಇದಕ್ಕೆ ವಿಲಿಯಮ್ ಬ್ಯಾಂಟಿಂಗ್‍ರ ಹೆಸರಿಡಲಾಗಿದೆ. ೧೮೬೩ರಲ್ಲಿ ಇವರು, ನಿರ್ದಿಷ್ಟ ಕಡಿಮೆ ಕಾರ್ಬೊಹೈಡ್ರೇಟ್, ಕಡಿಮೆ ಕ್ಯಾಲೊರಿ ಆಹಾರಕ್ರಮದ ವಿವರಗಳನ್ನು ನೀಡಿದರು. ಇದು ಅವರ ಸ್ವಂತದ ಗಣನೀಯ ತೂಕ ಇಳಿಕೆಗೆ ಕಾರಣವಾಗಿತ್ತು.

ದೀರ್ಘಕಾಲದ ಉಪವಾಸ ಅಪೌಷ್ಟಿಕತೆಯ ದುಷ್ಪರಿಣಾಮದ ಕಾರಣ ಅಪಾಯಕಾರಿಯಾಗಬಹುದು ಮತ್ತು ಕೇವಲ ವೈದ್ಯಕೀಯ ಮೇಲ್ವಿಚಾರಣೆಯಲ್ಲಿ ನಡೆಸಬೇಕು. ದೀರ್ಘಕಾಲದ ಉಪವಾಸದ ಅವಧಿಯಲ್ಲಿ ಮಿದುಳಿನ ಆದ್ಯತೆಯ ಶಕ್ತಿಮೂಲವಾದ ರಕ್ತದ ಗ್ಲೂಕೋಸ್‍ನ ಕಡಿತ, ದೇಹ ತನ್ನ ಗ್ಲೈಕೋಜೆನ್ ಸಂಗ್ರಹವನ್ನು ಖಾಲಿಮಾಡಲು ಕಾರಣವಾಗುತ್ತದೆ. ಗ್ಲೈಕೊಜೆನ್ ಖಾಲಿಯಾದಂತೆ ದೇಹವು ಮಿದುಳಿಗೆ ಕೀಟೋನ್ ಬಳಸಿ ಶಕ್ತಿ ಒದಗಿಸಲು ಆರಂಭಿಸುತ್ತದೆ.

## ಉಲ್ಲೇಖಗಳು
ವರ್ಗ:ತಿನ್ನುವ ವರ್ತನೆಗಳು
ಮಲ್ಲಿನಾಥ ಪುರಾಣ

**ಪೀಠಿಕೆ: **'ಮಲ್ಲಿನಾಥಪುರಾಣ'ವು ೧೯ನೆಯ ತೀರ್ಥಂಕರನಾದ ಮಲ್ಲಿನಾಥನ ಕತೆಯನ್ನು ಒಳಗೊಂಡ ಚಂಪೂಕಾವ್ಯವಾಗಿದೆ. ದಿಗಂಬರ ಸಂಪ್ರದಾಯದ ಜೈನಸಾಹಿತ್ಯದಲ್ಲಿ ಪ್ರಸಿದ್ಧವಾಗಿರುವ ಪುಣ್ಯ ಪುರುಷರ ಚರಿತ್ರೆಯನ್ನು ಬೋಧಿಸುವುದನ್ನೇ ಉದ್ದೇಶವಾಗಿಟ್ಟುಕೊಂಡಿರುವ ಪ್ರಥಮಾಯೋಗಕ್ಕೆ ಈ ಕಾವ್ಯ ಸಂಬಂಧಿಸಿದೆ.

**ಕಥಾಸಾರ:** ಜಂಬೂದ್ವೀಪದ ಪೂರ್ವವಿದೇಹ ದೇಶದ ಕಚ್ಛಕಾವತಿ ವಿಷಯಕ್ಕೆ ವೀತಶೋಕಪುರವು ರಾಜಧಾನಿಯಾಗಿತ್ತು. ವೈಶ್ರವಣನು ಇದರ ರಾಜನಾಗಿದ್ದನು. ಈತನು ಧರ್ಮಪರ, ಅಪ್ರತಿಮ  ಸಾಹಸಿ, ವರ್ಣಾಶ್ರಮ ನಿಯಮಸ್ಥ, ಉದಾರಿ. ಲಕ್ಷ್ಮೀದೇವಿ(ಧನಶ್ರೀ) ಎಂಬುವಳು ಇವನ ಪತ್ನಿ. ಇವರಿಗೆ ಶ್ರೀಧರನೆಂಬ ಪುತ್ರನಿದ್ದನು. ಈತನು ಯೌವನಸ್ಥನಾಗಲು ವೈಶ್ರವಣನು ಇವನಿಗೆ ಯೌವರಾಜ್ಯಾಭಿಷೇಕವನ್ನು ನಡೆಸಿದನು.

ಶರತ್ಕಾಲದಲ್ಲಿ ಒಂದು ದಿನ ವೈಶ್ರವಣನು ರಾಜಧಾನಿಯ ಹೊರವಲಯದಲ್ಲಿ ನೆರೆದಿದ್ದ ತನ್ನ ಚತುರಂಗ ಬಲವನ್ನು ನೋಡಿ ಹಿಂತಿರುಗುವಾಗ , ದೊಡ್ಡ ಆಲದ ಮರವೊಂದು ಸಿಡಿಲಿನ ಹೊಡೆತಕ್ಕೆ ಸಿಕ್ಕಿ ಬೆಟ್ಟದಂತೆ ಕೆಳಗುರುಳಿತು. ಇದನ್ನು ಕಂಡ ಆತ ವೈರಾಗ್ಯಪರನಾಗಿ ತನ್ನ ಮಗನಿಗೆ ಪಟ್ಟ ಕಟ್ಟಿ  ತಪೋನಿರತನಾದನು. ಇವನೇ ಮುಂದೆ ಮಿಥಿಳಾಪುರದ ರಾಜನಾದ ಕುಂಭರಾಜನಿಗೆ ಆತನ ರಾಣಿ ಪ್ರಭಾವತಿಯಲ್ಲಿ ಮಲ್ಲಿನಾಥನಾಗಿ ಜನಿಸಿದನು. ಇವನಿಗೆ ಯೌವನೋದಯವಾದಾಗ ತಂದೆ ತಾಯಿಯರು ಮದುವೆ ಮಾಡಲು ಇಚ್ಛಿಸಿದರು. ಆದರೆ ವೈಭವದಿಂದ ಮದುವೆಗಾಗಿ ನಿರ್ಮಿಸಲ್ಪಟ್ಟ ಸುಂದರ ಮಂಟಪವನ್ನು ನೋಡಿದ ಮಲ್ಲಿನಾಥನಿಗೆ ಅವಧಿಬೋಧದಿಂದ ಅಪರಾಜಿತ ವಿಮಾನದ ನೆನಪಾಗಿ ಸಂಸಾರ ಸುಖದ ಬಗ್ಗೆ ಜಿಹಾಸೆ ಹುಟ್ಟಿತು. ಆತ ಅರಮನೆಯಿಂದ ನಿಷ್ಕ್ರಮಿಸಿ ತಪೋಮಗ್ನನಾದನು. ಇವನ ತಪಸ್ಸಿಗೆ ಭಂಗತರಬೇಕೆಂದು ಪ್ರಯತ್ನಿಸಿದ ಮನ್ಮಥನು ಇವನ ಕೋಪಾಗ್ನಿಯಿಂದ ಭಸ್ಮವಾದನು. ಮನ್ಮಥನ ಸತಿ ರತಿಯೂ ಶೋಕತಪ್ತಳಾಗಿ ಮಡಿದಳು. ನಂತರ ತನ್ನ ತಪೋಸಾಧನೆಯಿಂದ ಕೈವಲ್ಯ ಜ್ಞಾನೋದಯದ ಬಳಿಕ ಮಲ್ಲಿನಾಥನು ಮೋಕ್ಷವನ್ನು ಪಡೆದನು.
ಸಚಿನ್: ಎ ಬಿಲಿಯನ್ ಡ್ರೀಮ್ಸ್

**ಸಚಿನ್: ಎ ಬಿಲಿಯನ್ ಡ್ರೀಮ್ಸ್** ೨೦೧೭ರಲ್ಲಿ ಬಿಡುಗಡೆಯಾಗಲಿರುವ ಭಾರತೀಯ ಜೀವನಚರಿತ್ರೆಯ ಚಿತ್ರ. ಇದನ್ನು ಜೇಮ್ಸ್ ಎರ್ಸ್ಕೈನ್ ಬರೆದು ನಿರ್ದೇಶಿಸಿದ್ದಾರೆ. ಇದನ್ನು ರವಿ ಭಾಗ್ಚನ್ದ್ಕ ಮತ್ತು ಕಾರ್ನಿವಲ್ ಮೋಶನ್ ಪಿಕ್ಛರ್ಸ್, ೨೦೦ ನಾಟ್ಅವ್ಟ್ ಪ್ರೊಡಕ್ಶನ್ಸ್ ಅಡಿಯಲ್ಲಿ ನಿರ್ಮಾಣ ಮಾಡಿದ್ದಾರೆ. ಈ ಚಿತ್ರ ಭಾರತೀಯ ಕ್ರಿಕೇಟಿಗ ಸಚಿನ್ ಟೆಂಡೂಲ್ಕರ್ ಅವರ ಜೀವನ ಚರಿತ್ರೆಯ ಆಧಾರಿತವಾಗಿದೆ. ಈ ಚಿತ್ರವು ೨೬ ಮೇ ೨೦೧೭ರಂದು ಬಿಡುಗಡೆಯಾಗಲಿದೆ.

ಈ ಚಲನಚಿತ್ರವು ಸಚಿನ್ ರವರ ಕ್ರಿಕೇಟ್ ಮತ್ತು ವಯಕ್ತಿಕ ಜೀವನವನ್ನು ಚಿತ್ರಿಸಿದೆ. ನಮಗೆ ಗೊತ್ತಿರದ ಅವರ ಜೀವನದ ಕೆಲವು ಸಂಗತಿಗಳನ್ನೂ ಈ ಚಿತ್ರದಲ್ಲಿ ಸೆರೆಹಿಡಿತಯಲಾಗಿದೆ. ಈ ಚಿತ್ರ ಏಕಕಾಲದಲ್ಲಿ ತಮಿಳು, ತೆಲುಗು ಹಾಗು ಮರಾಠಿ ಭಾಷೆಗಳಲ್ಲಿ ಬಿಡುಗಡೆಯಾಗುತ್ತದೆ.

## ಉಲ್ಲೇಖಗಳು
ವರ್ಗ:ಹಿಂದಿ-ಭಾಷೆಯ ಚಿತ್ರಗಳು